Kannada-LLM-Labs/Wikipedia-Kn huggingface dataset:
ಕ್ವಿಲ್ಟ್

ಕ್ವಿಲ್ಟ್ ಒಂದು ಬಹುಪದರದ ಬಟ್ಟೆಯಾಗಿದೆ ಮತ್ತು ಸಾಂಪ್ರದಾಯಿಕವಾಗಿ ನೂಲಿನ ಮೂರು ಪದರಗಳನ್ನು ಹೊಂದಿರುತ್ತದೆ: ನೇಯ್ದ ಬಟ್ಟೆಯ ಮೇಲ್ಪದರ, ಬ್ಯಾಟಿಂಗ್ (ಹಾಳೆಗಳಾಗಿ ತಯಾರಿಸಿದ ಹತ್ತಿ) ಅಥವಾ ವ್ಯಾಡಿಂಗ್‍ನ ಪದರ, ಮತ್ತು ನೇಯ್ದ ಹಿಂಬದಿ. ಇವುಗಳನ್ನು ಕ್ವಿಲ್ಟಿಂಗ್ ತಂತ್ರವನ್ನು (ಮೂರೂ ಪದರಗಳನ್ನು ಒಟ್ಟಾಗಿ ಹೊಲಿಯುವ ಪ್ರಕ್ರಿಯೆ) ಬಳಸಿ ಸಂಯೋಜಿಸಲಾಗುತ್ತದೆ. ಕ್ವಿಲ್ಟ್‌ನ ಮೇಲ್ಪದರಕ್ಕಾಗಿ ಒಂದೇ ಬಟ್ಟೆ ತುಂಡನ್ನು ಬಳಸಿದ್ದರೆ (ಪೂರಾಬಟ್ಟೆ ಕ್ವಿಲ್ಟ್), ಹೊಲಿಗೆಯ ಮಾದರಿಯು ಪ್ರಧಾನ ಅಲಂಕಾರಿಕ ಅಂಶವಾಗಿರಬಹುದು, ಆದರೆ ಅನೇಕ ಸಂದರ್ಭಗಳಲ್ಲಿ ಮೇಲ್ಪದರವನ್ನು ಹೆಚ್ಚು ಚಿಕ್ಕ ಬಟ್ಟೆ ತುಂಡುಗಳ ತೇಪೆ ಕೆಲಸದ ಮೂಲಕ ಒಟ್ಟುಗೂಡಿಸಲಾಗಿರುತ್ತದೆ; ಈ ತುಂಡುಗಳ ಮಾದರಿ ಮತ್ತು ಬಣ್ಣವು ವಿನ್ಯಾಸಕ್ಕೆ ಮುಖ್ಯವಾಗಿರುತ್ತದೆ.

ಇಪ್ಪತ್ತೊಂದನೇ ಶತಮಾನದಲ್ಲಿ, ಕ್ವಿಲ್ಟ್‌ಗಳನ್ನು ಹಲವುವೇಳೆ ಪ್ರಯೋಜನಕಾರಿಯಾಗಿರದ ಕಲಾಕೃತಿಗಳಾಗಿ ಪ್ರದರ್ಶಿಸಲಾಗುತ್ತದೆ ಆದರೆ ಐತಿಹಾಸಿಕವಾಗಿ ಕ್ವಿಲ್ಟ್‌ಗಳನ್ನು ಹಲವುವೇಳೆ ಹಚ್ಚಡಗಳಾಗಿ ಬಳಸಲಾಗುತ್ತದೆ; ಮತ್ತು ಈ ಬಳಕೆ ಇಂದೂ ಮುಂದುವರೆದಿದೆ.

ಕ್ವಿಲ್ಟ್‌ಗಳ ಉಪಯೋಗಗಳಿಗೆ ಸಂಬಂಧಿಸಿದ ಅನೇಕ ಸಂಪ್ರದಾಯಗಳಿವೆ. ಮದುವೆ, ಮಗುವಿನ ಜನನ, ಒಬ್ಬ ಕುಟುಂಬ ಸದಸ್ಯನು ಮನೆ ಬಿಡುವುದು, ಅಥವಾ ಪದವಿ ಪ್ರಾಪ್ತಿಗಳಂತಹ ಜೀವನದ ಪ್ರಮುಖ ಘಟನೆಗಳನ್ನು ಗುರುತಿಸಲು ಕ್ವಿಲ್ಟ್‌ಗಳನ್ನು ತಯಾರಿಸಬಹುದು ಅಥವಾ ನೀಡಬಹುದು. ಆದುನಿಕ ಕ್ವಿಲ್ಟ್‌ಗಳು ಯಾವಾಗಲೂ ಹಾಸಿಗೆ ಅಥವಾ ಹಾಸಿಗೆಯ ಹಚ್ಚಡವಾಗಿ ಬಳಸುವುದಕ್ಕೆ ಉದ್ದೇಶಿತವಾಗಿರುವುದಿಲ್ಲ, ಮತ್ತು ಇವನ್ನು ಗೋಡೆ ತೂಗುವಸ್ತುಗಳು, ಟೇಬಲ್ ರನರ್‌ಗಳು, ಅಥವಾ ಮೇಜುಬಟ್ಟೆಗಳಾಗಿ ಬಳಸಬಹುದು. ಕ್ವಿಲ್ಟಿಂಗ್ ತಂತ್ರಗಳನ್ನು ಹಲವುವೇಳೆ ಉಡುಪು ವಿನ್ಯಾಸದಲ್ಲಿಯೂ ಒಳಗೊಳ್ಳಲಾಗುತ್ತದೆ. ಕ್ವಿಲ್ಟ್ ಪ್ರದರ್ಶನಗಳು ಮತ್ತು ಸ್ಪರ್ಧೆಗಳನ್ನು ಸ್ಥಳೀಯವಾಗಿ, ಪ್ರಾದೇಶಿಕವಾಗಿ, ಮತ್ತು ರಾಷ್ಟ್ರಮಟ್ಟದಲ್ಲಿ ಆಯೋಜಿಸಲಾಗುತ್ತದೆ. ಅಂತರರಾಷ್ಟ್ರೀಯ ಸ್ಪರ್ಧೆಗಳೂ ಇವೆ, ವಿಶೇಷವಾಗಿ ಅಮೇರಿಕ, ಜಪಾನ್, ಮತ್ತು ಯೂರೋಪ್‍ನಲ್ಲಿ. ಕ್ವಿಲ್ಟ್ ಅನ್ನು ತಯಾರಿಸಲು ಅನೇಕ ಕಾರಣಗಳಿರಬಹುದು. ಅವುಗಳೆಂದರೆ ಹಾಸಿಗೆಗಾಗಿ ಅಥವಾ ಹಚ್ಚಡವಾಗಿ, ಅಲಂಕಾರಕ್ಕಾಗಿ, ರಕ್ಷಾಕವಚವಾಗಿ, ಸ್ಮರಣೆಗಾಗಿ (ಉದಾ. ಏಡ್ಸ್ ಸ್ಮರಣಾರ್ಥದ ಕ್ವಿಲ್ಟ್), ಶಿಕ್ಷಣ (ಉದಾ. ವಿಜ್ಞಾನ ಕ್ವಿಲ್ಟ್), ಪ್ರಚಾರದಲ್ಲಿ, ಘಟನೆಗಳು / ಸಾಮಾಜಿಕ ಇತಿಹಾಸ, ಇತ್ಯಾದಿಗಳನ್ನು ದಾಖಲಿಸುವುದು, ಕಲಾತ್ಮಕ ಅಭಿವ್ಯಕ್ತಿ, ಉಡುಗೊರೆಗಾಗಿ, ಧನಸಂಗ್ರಹ ಕಾರ್ಯಕ್ರಮಕ್ಕಾಗಿ.

ಉಲ್ಲೇಖಗಳು

ಜಾನಪದ ಕಲೆ
ರಜಾಯಿ

ರಜಾಯಿಯು ಅಫ಼್ಘಾನಿಸ್ತಾನ, ಪಾಕಿಸ್ತಾನ, ಉತ್ತರ ಭಾರತ, ನೇಪಾಳ ಮುಂತಾದ ಕಡೆ ಬಳಸಲಾದ ಹಾಸಿಗೆಯ ಕ್ವಿಲ್ಟ್. ಇದು ತೂಲತಲ್ಪ ಅಥವಾ ಹಂಸತೂಲಿಕಾತಲ್ಪವನ್ನು ಹೋಲುವ ಒಂದು ಬಗೆಯ ಹಾಸಿಗೆ ವಸ್ತು. ರಜಾಯಿಗಳು ಸಾಮಾನ್ಯವಾಗಿ ಹತ್ತಿ, ರೇಷ್ಮೆ ಅಥವಾ ಮಖಮಲ್ ಬಟ್ಟೆಯ ಹೊದಿಕೆಯನ್ನು ಹೊಂದಿದ್ದು, ಒಳಗೆ ಕಚ್ಚಾ ಹತ್ತಿಯನ್ನು ತುಂಬಿರಲಾಗಿರುತ್ತದೆ. ಇವು ಈ ಪ್ರದೇಶಗಳಲ್ಲಿ ಆಗಬಹುದಾದ ಬಹಳ ತಂಪನೆಯ ಹವಾಮಾನದಲ್ಲಿ ಕೂಡ ಬಹಳಷ್ಟು ಬೆಚ್ಚಗಿರುವಂತೆ ಶಾಖವನ್ನು ಒದಗಿಸಬಲ್ಲದು. ಮುಖ್ಯವಾಗಿ ಕಚ್ಚಾ ಹತ್ತಿಯಲ್ಲಿ ಸಿಲುಕಿರುವ ದೊಡ್ಡ ಪ್ರಮಾಣದ ಗಾಳಿಯ ನಿರೋಧಕ ಪರಿಣಾಮಗಳು ಈ ಶಾಖಕ್ಕೆ ಕಾರಣವಾಗಿರುತ್ತದೆ.

ಉಲ್ಲೇಖಗಳು 

ಹಾಸಿಗೆ ವಸ್ತುಗಳು
ಜ್ಯಾಕ್ ಪ್ಯಾಟ್ರಿಕ್ ಡಾರ್ಸಿ



ಜೀವನ
ಜ್ಯಾಕ್ ಪ್ಯಾಟ್ರಿಕ್ ಡಾರ್ಸಿ ನವೆಂಬರ್ ೧೯, ೧೯೭೬ ರಲ್ಲಿ . ಅವರ ರಾಷ್ಟ್ರೀಯತೆ ಅಮೆರಿಕ. ಇವರು ಅಮೆರಿಕಾದ ಕಂಪ್ಯೂಟರ್ ಪ್ರೋಗ್ರಾಮರ್ ಮತ್ತು ಟ್ವಿಟರ್ ನ ಸಹ-ಸಂಸ್ಥಾಪಕ ಮತ್ತು ಸಿಇಓ ಆಗಿದ್ದಾರೆ ಮತ್ತು ಸ್ಕ್ವೇರ್ ಎನ್ನುವ  ಮೊಬೈಲ್ ಪಾವತಿ ಕಂಪನಿಯ ಸಿಇಒ ಅಗಿದ್ದಾರೆ. ಡಾರ್ಸಿ ಅಮೆರಿಕದ ವೆಬ್ ಡೆವಲಪರ್, ವಾಣಿಜ್ಯೋದ್ಯಮಿ ಮತ್ತು ಉದ್ಯಮಿಯಾಗಿದ್ದು, ಟ್ವಿಟರ್ ಸೃಷ್ಟಿಕರ್ತ ಎಂದು ವ್ಯಾಪಕವಾಗಿ ಹೆಸರಾಗಿದೆ.
ಡಾರ್ಸಿ ಮಿಸೌರಿಯ ಸೇಂಟ್ ಲೂಯಿಸ್ ನಲ್ಲ್ಲಿ ಜನಿಸಿದರು. ಇವರು ಮಾರ್ಸಿಯ ಮತ್ತು ಟಿಮ್ ಡಾರ್ಸೆ ಮಗ. ಅವರ ತಂದೆ ಟಿಮ್ ಅವರು ಮಾಸ್ ಸ್ಪೆಕ್ಟ್ರೋಮೀಟರ್ಗಳನ್ನು ಅಭಿವೃದ್ಧಿಪಡಿಸುವ ಕಂಪೆನಿಗಾಗಿ ಕೆಲಸ ಮಾಡಿದರು. ಅವರು ಕ್ಯಾಥೋಲಿಕ್ ಬಿಷಪ್ ಡುಬೋರ್ಗ್ ಹೈಸ್ಕೂಲಿನಲ್ಲಿ ವಿಧ್ಯಾಭ್ಯಾಸ ಮಾಡಿದರು.

ವೃತ್ತಿಜೀವನ
ಅವರು ಹದಿನಾಲ್ಕು ವಯಸ್ಸಿನಲ್ಲಿ ಫ್ಯಾಷನ್ ರೂಪದರ್ಶಿ ಆಗಿದ್ದರು. ನ್ಯೂಯಾರ್ಕ್ ವಿಶ್ವವಿದ್ಯಾನಿಲಯಕ್ಕೆ ವರ್ಗಾವಣೆ ಆಗುವ ಮೊದಲು ಡಾರ್ಸಿ ಮಿಸ್ಸೌರಿ-ರೋಲ ವಿಶ್ವವಿದ್ಯಾನಿಲಯದಲ್ಲಿ ಎರಡು ವರ್ಷ ಸೇವೆ ಸಲ್ಲಿಸಿದ್ದಾರೆ,  ಅವರು ನ್ಯೂಯಾರ್ಕ್ ವಿಶ್ವವಿದ್ಯಾನಿಲಯದಲ್ಲಿ ಅಧ್ಯಯನ ಮಾಡುವಾಗ ಟ್ವಿಟರ್ ಅನ್ನು ಅಭಿವೃದ್ಧಿ ಪಡಿಸುವ  ಕೆಲಸ ಶುರು ಮಾಡಿದರು.
ಪ್ರೋಗ್ರಾಮರ್ ಆಗಿ ಕೆಲಸ ಮಾಡುವಾಗ ಡಾರ್ಸಿ ಕ್ಯಾಲಿಫೋರ್ನಿಯಾಗೆ ತೆರಳಿದರು. ೨೦೦೦ನೇ ಇಸವಿಯಲ್ಲಿ, ಡಾರ್ಸಿ ಅವರು ಓಕ್ಲ್ಯಾಂಡ್ ನಲ್ಲಿ ಅಂತರ್ಜಾಲದ ಮೂಲಕ ಕೊರಿಯರ್ ಗಳನ್ನು ಕಳಿಸುವ, ಟ್ಯಾಕ್ಸಿ ಮತ್ತು ತುರ್ತು ಸೇವೆಗಳನ್ನು ಮಾಡಲು ಕಂಪನಿಯನ್ನು ಪ್ರಾರಂಭಿಸಿದರು. ಈ ಸಮಯದಲ್ಲಿ ಅವರ ಇತರ ಯೋಜನೆಗಳು ಮತ್ತು ಆಲೋಚನೆಗಳಲ್ಲಿ ವೈದ್ಯಕೀಯ ಸಾಧನಗಳ ಜಾಲಗಳು ಸೇರಿವೆ.
ವಿಲಿಯಮ್ಸ್, ಸ್ಟೋನ್ ಮತ್ತು ನೋಹ್ ಗ್ಲಾಸ್ ಅವರು ಜೊತೆಗೂಡಿ ಶುರು ಮಾಡಿದ ಕಂಪನಿ ಯನ್ನು ನಂತರ ಟ್ವಿಟರ್ ಆಗಿ ಬದಲಾಯಿಸಿದರು. ಜೊತೆಗೆ ಟ್ವಿಟರ್ ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಆಗಿ ಡಾರ್ಸಿ ಅವರನ್ನು ಆಯ್ಕೆ ಮಾಡಲಾಯಿತು. ಯೋಗ ಮತ್ತು ಫ್ಯಾಷನ್ ವಿನ್ಯಾಸ ಹಾಗು ಇತರ ಅನ್ವೇಷಣೆಗಳಲ್ಲಿ ಆನಂದವನ್ನು ಅನುಭವಿಸಲು ಆತ ತನ್ನ ಸ್ಥಾನವನ್ನು ಕಳೆದುಕೊಂಡನೆಂದು ವರದಿಯಾಗಿದೆ.
ಈ ಸೇವೆ ಜನಪ್ರಿಯತೆ ಗಳಿಸಲು ಪ್ರಾರಂಭವಾದಂತೆ, ಡಾರ್ಸಿ ಅಪ್ಲಿಕೇಶನ್ ಸುಧಾರಣೆಯನ್ನು ಉನ್ನತ ಆದ್ಯತೆಯಾಗಿ ಆಯ್ಕೆ ಮಾಡಿಕೊಂಡರು. ಕಂಪೆನಿಯು ಸರಳತೆ, ನಿರ್ಬಂಧ ಮತ್ತು ಕುಶಲತೆ ಎಂದು ಹೇಳುವ ಮೂಲಕ ತನ್ನ ಮೂರು ಮಾರ್ಗದರ್ಶಿ ಸೂತ್ರಗಳನ್ನು ಅವನು ವರ್ಣಿಸುತ್ತಾನೆ.

ಯೋಜನೆಗಳು
ಡಾರ್ಸೆ ಡಿಸೆಂಬರ್ ೨೪, ೨೦೧೩ ರಂದು ದಿ ವಾಲ್ಟ್ ಡಿಸ್ನಿ ಕಂಪೆನಿಯ ನಿರ್ದೇಶಕರ ಮಂಡಳಿಯ ಹೊಸ ಸದಸ್ಯರಾದರು. ಮಾಧ್ಯಮದವರು ಡಾರ್ಸಿಯನ್ನು ಪ್ರತಿಭಾವಂತ ಉದ್ಯಮಿ ಎಂದು ಉಲ್ಲೇಖಿಸಿದರು ಮತ್ತು ಅವರ ಅನುಭವವನ್ನು ಕಾರ್ಯತಂತ್ರದ ಆದ್ಯತೆಗಳಿಗೆ ಜೋಡಿಸಲಾಗಿದೆ ಎಂದು ವಿವರಿಸಿದರು. ೨೦೧೮ ರ ಜನವರಿ ಯಲ್ಲಿ , ಡಾರ್ಸಿ ಡಿಸ್ನಿಯ ಮಾರ್ಚ್ ವಾರ್ಷಿಕ ಸಭೆಯಲ್ಲಿ ಮರು ಚುನಾವಣೆಯಲ್ಲಿ ನಿಲ್ಲುವುದಿಲ್ಲ ಎಂದು ವರದಿಯಾಗಿತ್ತು.
ಮಾಜಿ ಟ್ವಿಟ್ಟರ್ ಸಿಇಒ ಡಿಕ್ ಕಾಸ್ಟೊಲೊ ಡಾರ್ಸಿ ಅವರನ್ನು ಶಾಂತ, ಚಿಂತನಶೀಲ ನಾಯಕ ಎಂದು ಬಣ್ಣಿಸಿದ್ದಾರೆ.
೨೦೧೨ರಲ್ಲಿ ನಡೆದ ೫ನೇ ವಾರ್ಷಿಕ ಕ್ರಂಚಿಸ್ ಪ್ರಶಸ್ತಿ ಕಾರ್ಯಕ್ರಮ ದಲ್ಲಿ ಡಾರ್ಸಿ ಅವರಿಗೆ ವರ್ಷದ ಸ್ಥಾಪಕ ಗೌರವ ನೀಡಲಾಯಿತು. ೨೦೧೮ ರಲ್ಲಿ ಡೋರ್ಸಿಯವರಿಗೆ  ಸಿಇಓ ವರ್ಲ್ದ್ ನಿಯತಕಾಲಿಕೆಯ "ವಿಶ್ವದ ಅತ್ಯುತ್ತಮ ಸಿಇಓಗಳ" ಪಟ್ಟಿಯಲ್ಲಿ ಸ್ಥಾನ ದೊರೆಯಿತು.
೨೦೧೫ರಲ್ಲಿ, ಡಾರ್ಸಿ ತನ್ನ ಟ್ವಿಟರ್ ಷೇರುಗಳಲ್ಲಿ ಮೂರನೇ ಒಂದು ಭಾಗವನ್ನು ನೌಕರರಿಗೆ ನೀಡಿದರು. ಅವರು ವಿಶ್ವದ ಅತ್ಯಂತ ಪ್ರಸಿದ್ಧ ಉದ್ಯಮಿಗಳಲ್ಲಿ ಒಬ್ಬರು. ಪ್ರಸ್ತುತ ಅವರು ಸ್ಯಾನ್ ಫ್ರಾನ್ಸಿಸ್ಕೋ ಕ್ಯಾಲಿಫೋರ್ನಿಯಾದಲ್ಲಿ ವಾಸಿಸುತ್ತಿದ್ದಾರೆ. ಅವರು ಪ್ರತಿ ಬೆಳಿಗ್ಗೆ ಕೆಲಸ ಮಾಡಲು ಐದು ಮೈಲು ನಡೆದು, ಅದನ್ನು ಉತ್ತಮ ಸಮಯ ಎಂದು ಕರೆಯುತ್ತಾರೆ..ಅವರು ಕೆಂಡ್ರಿಕ್ ಲ್ಯಾಮರ್ ಅವರ ಸಂಗೀತದ ಅಭಿಮಾನಿ.

ಉಲ್ಲೇಖಗಳು
ದಿಂಬು

ದಿಂಬು ಎಂದರೆ ಆರಾಮ, ಚಿಕಿತ್ಸೆ, ಅಲಂಕಾರ ಅಥವಾ ಆಟಕ್ಕಾಗಿ ಶರೀರಕ್ಕೆ ವಿಶ್ರಾಂತ ಸ್ಥಿತಿಯಲ್ಲಿ ನೀಡುವ ಆಧಾರ. ಮಾನವರು ಸೇರಿದಂತೆ ಅನೇಕ ಜೀವಜಾತಿಗಳು ದಿಂಬುಗಳನ್ನು ಬಳಸುತ್ತವೆ. ಕೆಲವು ಬಗೆಗಳ ದಿಂಬುಗಳಲ್ಲಿ ಥ್ರೋ ಪಿಲೊಗಳು ಮತ್ತು ಅಲಂಕಾರಿಕ ದಿಂಬುಗಳು ಸೇರಿವೆ. ಮಲಗಲು ನೆರವಾಗುವ ದಿಂಬುಗಳು ಹಾಸಿಗೆ ವಸ್ತುಗಳ ಒಂದು ರೂಪವಾಗಿವೆ ಮತ್ತು ತಲೆ ಹಾಗೂ ಕುತ್ತಿಗೆಗೆ ಆಧಾರ ನೀಡುತ್ತವೆ. ಇತರ ಬಗೆಗಳ ದಿಂಬುಗಳನ್ನು ಅಡ್ಡಾದಾಗ ಅಥವಾ ಕುಳಿತಾಗ ಶರೀರಕ್ಕೆ ಆಧಾರ ನೀಡಲು ವಿನ್ಯಾಸಗೊಳಿಸಲಾಗಿರುತ್ತದೆ. ಹಾಸಿಗೆಗಳು, ಒರಗು ಮಂಚಗಳು ಅಥವಾ ಕುರ್ಚಿಗಳ ಮೇಲೆ ಬಳಸಲಾದ ಅಲಂಕಾರಿಕ ದಿಂಬುಗಳನ್ನು ಕುಶನ್‍ಗಳು ಎಂದೂ ನಿರ್ದೇಶಿಸಲಾಗುತ್ತದೆ.

ಸಮಕಾಲೀನ ಪಾಶ್ಚಾತ್ಯ ಸಂಸ್ಕೃತಿಯಲ್ಲಿ, ದಿಂಬುಗಳು ಸರಳ ಅಥವಾ ಪುನರಾವರ್ತಕ ಮಾದರಿಯುಳ್ಳ ಬಟ್ಟೆಯ ಆವರಣವನ್ನು (ದಿಂಬುಚೀಲ ಎಂದು ಕರೆಯಲ್ಪಡುತ್ತದೆ) ಹೊಂದಿರುತ್ತವೆ. ಇದು ಮೃದುವಾದ ತುಂಬು ಪದಾರ್ಥವನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ಸಂಶ್ಲೇಷಿತ ಮತ್ತು ಸಾಮಾನ್ಯವಾಗಿ ಗಾತ್ರಗಳು ಹಾಗೂ ಆಕಾರದಲ್ಲಿ ಪ್ರಮಾಣೀಕೃತವಾದದ್ದು. ಐತಿಹಾಸಿಕವಾಗಿ ದಿಂಬುಗಳನ್ನು ಬಗೆಬಗೆಯ ನೈಸರ್ಗಿಕ ವಸ್ತುಗಳಿಂದ ತಯಾರಿಸಲಾಗಿದೆ ಮತ್ತು ಅನೇಕ ಸಂಸ್ಕೃತಿಗಳು ನೈಸರ್ಗಿಕ ವಸ್ತುಗಳಿಂದ ತಯಾರಿಸಿದ ದಿಂಬುಗಳನ್ನು ಬಳಸುವುದನ್ನು ಮುಂದುವರಿಸಿವೆ.

ದಿಂಬುಗಳು ಬಟ್ಟೆಯ ಹೊದಿಕೆ ಅಥವಾ ಆವರಣದಿಂದ ಸುತ್ತುವರಿಯಲ್ಪಟ್ಟ ತುಂಬು ವಸ್ತುವನ್ನು ಹೊಂದಿರುತ್ತವೆ. ದಿಂಬಿನ ಹೊದಿಕೆಗಳನ್ನು ರೇಷ್ಮೆಯಂತಹ ಬಟ್ಟೆಯಿಂದ ತಯಾರಿಸಲಾಗುತ್ತದೆ. ಇದನ್ನು ದಿಂಬುಚೀಲ ಅಥವಾ ದಿಂಬುಹೊದಿಕೆ ಎಂದು ಕರೆಯಲಾಗುತ್ತದೆ. ಕೆಲವು ದಿಂಬುಗಳು ಶ್ಯಾಮ್ ಎಂದು ಕರೆಯಲ್ಪಡುವ ಹೆಚ್ಚು ಮೋಹಕ ಹೊದಿಕೆಯನ್ನು ಹೊಂದಿರುತ್ತವೆ. ಇದು ಎಲ್ಲ ಬದಿಗಳಲ್ಲೂ ಮುಚ್ಚಿದ್ದು ಸಾಮಾನ್ಯವಾಗಿ ಹಿಂಬದಿಯಲ್ಲಿ ಒಂದು ಸೀಳನ್ನು ಹೊಂದಿರುತ್ತದೆ ಮತ್ತು ಇದರ ಮೂಲಕ ದಿಂಬನ್ನು ಒಳಗೆ ಕೂರಿಸಲಾಗುತ್ತದೆ. ಆಯತಾಕಾರದ ಪ್ರಮಾಣಕ ಹಾಸಿಗೆ ದಿಂಬುಚೀಲಗಳು ಸಾಮಾನ್ಯವಾಗಿ ಜಿಪ್‍ಗಳನ್ನು ಹೊಂದಿರುವುದಿಲ್ಲ. ಬದಲಾಗಿ ಯಾವಾಗಲೂ ತೆರೆದಿರುವ ಒಂದು ಬದಿಯನ್ನು ಹೊಂದಿರುತ್ತವೆ. ಹಲವುವೇಳೆ, ಜಿಪ್ ಇರುವ ದಿಂಬು ರಕ್ಷಕವನ್ನು ಸಾಮಾನ್ಯ ದಿಂಬುಗಳ ಸುತ್ತ ಇರಿಸಲಾಗುತ್ತದೆ ಮತ್ತು ಪ್ರತಿಯಾಗಿ ಹೊದಿಕೆಯು ರಕ್ಷಕವನ್ನು ಆವರಿಸುತ್ತದೆ.

ತುಂಬುವಸ್ತುಗಳನ್ನು ಆರಾಮ, ಸ್ಥಿತಿಸ್ಥಾಪಕತ್ವ, ವೆಚ್ಚ ಮತ್ತು ಸ್ವಲ್ಪಮಟ್ಟಿಗೆ ನೈತಿಕ ಹಾಗೂ ಆರೋಗ್ಯದ ಕಾರಣಗಳ ಆಧಾರದ ಮೇಲೆ ಆಯ್ಕೆಮಾಡಲಾಗುತ್ತದೆ. ಅತ್ಯಂತ ಸಾಮಾನ್ಯ ಸಂಶ್ಲೇಷಿತ ತುಂಬುವಸ್ತುಗಳೆಂದರೆ ಫ಼ೋಮ್, ಸಂಶ್ಲೇಷಿತ ಪ್ಲಾಸ್ಟಿಕ್ ನಾರುಗಳು (ಸಾಮಾನ್ಯವಾಗಿ ಪಾಲಿಯೆಸ್ಟರ್) ಮತ್ತು ಸ್ನಿಗ್ಧ ಸ್ಥಿತಿಸ್ಥಾಪಕ ಫ಼ೋಮ್ ಹಾಗೂ ಲೇಟೆಕ್ಸ್.

ಉಲ್ಲೇಖಗಳು

ಹಾಸಿಗೆ ವಸ್ತುಗಳು
ಆರ್ಥರ್ ಐಕಿನ್

ಆರ್ಥರ್ ಐಕಿನ್  ಅವರು ರಸಾಯನಶಾಸ್ತ್ರಜ್ಞ, ಖನಿಜಶಾಸ್ತ್ರಜ್ಞ, ಮತ್ತು ವೈಜ್ಞಾನಿಕ ಬರಹಗಾರರಾಗಿದ್ದರು. ರಾಸಾಯನಿಕ ಸಮಾಜದ ಸಂಸ್ಥಾಪಕರಾಗಿದ್ದರು. ಅವರು ೧೮೪೧ರಲ್ಲಿ ಆ ಸಂಸ್ಥೆಯ ಸಂಪತ್ತಾಗಿ ಮಾರ್ಪಟ್ಟರು. ಐಕಿನ್ ಲಂಡನಿನ ರಾಷ್ಟ್ರಪತಿಯಾಗಿಯೂ ಸೇವೆ ಸಲ್ಲಿಸಿದ್ದಾರೆ.

ಜೀವನ
ಆರ್ಥರ್ ಐಕಿನ್ ಇವರು ೧೯ ಮೇ ೧೭೭೩ ಯಲ್ಲಿ ವಾರಿಂಗ್ಟನಲ್ಲಿ ಜನಿಸಿದರು. ಇವರು ಯುನಿಟರಿಯನ್ನರ ಸಾಹಿತ್ಯಿಕ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆ ಡ್ರೊ ಜಾನ್ ಅಕಿನ್ ಇವರು ಒಬ್ಬ ವೈದ್ಯರು, ಇತಿಹಾಸಕಾರರು ಮತ್ತು ಲೇಖಕರಾಗಿದ್ದರು. ಇವರ ಸಹೋದರಿ ಲುಸಿ ಐತಿಹಾಸಿಕ ಬರಹಗಾರ್ತಿ . ಆರ್ಥರ್ ಐಕಿನ್ ಹಾಕ್ನಿಯಲ್ಲಿನ ಕಾಲೇಜಿನಲ್ಲಿ ಜೋಸೆಫ್ ಎಂಬ ಪಾದ್ರಿಯ ಅಡಿಯಲ್ಲಿ ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು. ನಂತರ ವಿಜ್ಞಾನದ ಪ್ರಾಯೋಗಿಕ ಅನ್ವಯಗಳಿಗೆ ಗಮನ ನೀಡಿದರು. ಮೂವತ್ತೆರಡು ವರ್ಷಗಳ  ಕಾಲ ಗೈ ಆಸ್ಪತ್ರೆಯಲ್ಲಿ  ರಸಾಯನಶಾಸ್ತ್ರದಲ್ಲಿ ಐಕಿನ್  ಉಪನ್ಯಾಸಕರಾಗಿದ್ದರು. ಅವರು ೧೮೦೧ರಲ್ಲಿ ಬ್ರಿಟಿಷ್  ಖನಿಜಶಾಸ್ತ್ರ ಸಮಾಜದ  ಅಧ್ಯಕ್ಷರಾಗಿದ್ದರು . ೧೮೦೩ ರಿಂದ ೧೮೦೮ ರವರೆಗೆ ಅವರು ವಾರ್ಷಿಕ ವಿಮರ್ಶೆಯ ಸಂಪಾದಕರಾಗಿದ್ದರು. ೧೮೦೫ ಐಕಿನ್ ಲಂಡನ್ ಸಂಸ್ಥೆಯಲ್ಲಿ ಪ್ರವರ್ತಕರಾಗಿದ್ದರು. ಹಾಗೆ ಇವರು ೧೮೦೭ ರಲ್ಲಿ ಲಂಡನ್ನಲ್ಲಿ ಭೌಗೋಳಿಕ ಸಮಾಜದ ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದರು. ಹಾಗೆ ರೆಕ್ಕಿನ್ ಮತ್ತು ಶ್ರೊಪ್ಕೆರೈ ಕಲ್ಲಿದ್ದಲು ಕ್ಷೇತ್ರದ ಮೇಲೆ ಪೇಪರ್ಸ್ ಕೊಡುಗೆ ನೀಡಿದರು. ೧೮೧೪ರಲ್ಲಿ ಇವರ ಖನಿಜಶಾಸ್ತ್ರದ ಕೈಪಿಡಿಯನ್ನು ಪ್ರಕಟಿಸಲಾಯಿತು. ಹಾಗೆ ಇವರು ಲಂಡನ್ ನ ರಾಸಾಯನಿಕ ಸಮಾಜದ ಸ್ಥಾಪಕರಾಗಿದ್ದರು. ಬ್ರಿಟಿಷ್ ಖನಿಜಶಾಸ್ತ್ರದ ಸಮಾಜ , ಲಂಡನ್  ಸಂಸ್ಥೆ ಮತ್ತು ಭೌಗೋಳಿಕ ಸಮಾಜದೊಂದಿಗೆ  ತಮ್ಮ ಕೆಲಸವನ್ನು ನಿರ್ವಹಿಸಿದರು. ಹಾಗೆ ಐಕಿನ್ ಬರಹಗಾರ ,ಭಾಷಂತರಕಾರ ಮತ್ತು ಉಪನ್ಯಾಸಕರಾಗಿ  ಕಾರ್ಯ ನಿರ್ವಹಿಸಿದ್ದಾರೆ.

ನಿಧನ
೧೫ ಎಪ್ರಿಲ್ ೧೮೫೪ ಲಂಡನ್ನಲ್ಲಿ  ವಿಧಿವಶರಾದರು.

ಪ್ರಕಟನೆಗಳು
ನಾರ್ತ್ ವೇಲ್ಸ್ ಮೂಲಕ ಪ್ರಮಾಣ ಜರ್ನಲ್ ಮತ್ತು ಖನಿಜಶಾಸ್ತ್ರ ಮತ್ತು ನೈಸರ್ಗಿಕ ಇತಿಹಾಸದ ಇತರ ಶಾಖೆಗಳಲ್ಲಿ ವೀಕ್ಷಣೆ
ಖನಿಜಗಳ ಬಗ್ಗೆ ಕೈಪಿಡಿ
ರಸಾಯನಶಾಸ್ತ್ರದ ಮತ್ತು ಖನಿಜಶಾಸ್ತ್ರದ ನಿಘಂಟು 
ರೀಸ್ನ ಸೈಕ್ಲೋಪೀಡಿಯಕ್ಕಾಗಿ ಅವರ , ಭೂವಿಜ್ಞಾನ ಮತ್ತು ಖನಿಜಶಾಸ್ತ್ರದ ಬಗ್ಗೆ ಲೇಖನವನ್ನು ಬರೆದಿದ್ದಾರೆ.

ಉಲ್ಲೇಖಗಳು

ವಿಜ್ಞಾನಿಗಳು
ಸಣ್ಣ ಕರುಳು



ಪರಿಚಯ 

ಸಣ್ಣ ಕರುಳು, ಹೊಟ್ಟೆ ಮತ್ತು ದೊಡ್ಡ ಕರುಳಿನ ನಡುವಿನ ಜೀರ್ಣಾಂಗವ್ಯೂಹದ ಭಾಗವಾಗಿದೆ, ಮತ್ತು ಅಲ್ಲಿ ಹೆಚ್ಚಿನ ಆಹಾರ ಸೇವನೆಯು ನಡೆಯುತ್ತದೆ.

ಭಾಗಗಳು 
ಸಣ್ಣ ಕರುಳಿನಲ್ಲಿ ಮೂರು  ಭಾಗಗಳಿವೆ - ಡ್ಯುಯೊಡಿನಮ್, ಜೆಜುನಮ್, ಮತ್ತು ಇಲಿಯಂ. ಸಣ್ಣ ಕರುಳಿನ ಕಡಿಮೆ ಭಾಗವಾದ ಡ್ಯುಯೊಡಿನಮ್‌ನಲ್ಲಿ ಹೀರಿಕೊಳ್ಳುವಿಕೆಯು ಪ್ರಾರಂಭಗೊಂಡು ಡ್ಯುಯೊಡಿನಮ್‌ನ ಜೋತುಬಿದ್ದ ಸ್ನಾಯುವಿನಲ್ಲಿ ಕೊನೆಗೊಳ್ಳುತ್ತದೆ.

ಜೀರ್ಣಕ್ರಿಯೆ 

ಆಹಾರ ಜಠರದಿಂದ ಸಣ್ಣ ಕರುಳಿಗೆ ಒಂದು ಗಂಟೆಯ ನಂತರ ಬರುಲು ಪ್ರಾರಂಭವಾಗುತ್ತದೆ, ಮತ್ತು ಎರಡು ಗಂಟೆಗಳ ನಂತರ ಹೊಟ್ಟೆ ಖಾಲಿಯಾಗುವುದು. ಆ ಆಹಾರ ಮುದ್ದೆಯಾಗಿರುವ ಆಮ್ಲಪಿಷ್ಟದ ಗಂಜಿ, ಭಾಗಶಃ ಜೀರ್ಣವಾಗಿರುವ ಅರೆ ದ್ರವ ಆಮ್ಲರಸದಿಂದ ಕೂಡಿದ್ದು ತೀಕ್ಷ್ಣವಾಗಿರುತ್ತದೆ. ಸಣ್ಣ ಕರುಳಿನ ಪಿಎಚ್ (ಆಮ್ಲತೆಯ ಪ್ರಮಾಣ) ಮುಂದಿನ ಜೀರ್ಣಕ್ರಿಯೆಗೆ ನಿರ್ಣಾಯಕವಾಗಿರುತ್ತದೆ. ಜೀರ್ಣಕಾರಿ ಕಿಣ್ವಗಳನ್ನು ಸಕ್ರಿಯಗೊಳಿಸುವ ಸಲುವಾಗಿ ಆಮ್ಲದ್ರವವನ್ನು ಸಮತೋಲಿತ (ಆಮ್ಲತೆಯನ್ನು ಪೂರ್ಣ ಕಡಿಮೆಮಾಡುವುದು) ಸ್ಥಿತಿಗೆ ತರುವ ಅಗತ್ಯವಿರುತ್ತದೆ. ಹೊಟ್ಟೆ ಬಿಡುಗಡೆ ಮಾಡಿದ ಆಹಾರದಲ್ಲಿ ಆಮ್ಲರಸ ಇರುವುದರಿಂದ ಅದನ್ನು ಕಡಿಮೆ ಪಿಎಚ್, ಮತ್ತು ಹೆಚ್ಚು ಕ್ಷಾರೀಯ ಮಾಡಲು ಆಹಾರಕ್ಕೆ ಪ್ಯಾಂಕ್ರಿಯಾಟಿಕ್ ನಾಳದಿಂದ ಬ್ರೂನರ್ಳ ಗ್ರಂಥಿಗಳು ಬೈಕಾರ್ಬನೇಟ್ ಅನ್ನು ಸ್ರವಿಸುತ್ತವೆ. ಈ ಡ್ಯುಯೊಡಿನಮ್ ಗ್ರಂಥಿಗಳು ಸ್ರವಿಸಿದ ಬೈಕಾರ್ಬನೇಟ್ ಭರಿತ ಲೋಳೆಯ ಸ್ರಾವದಲ್ಲಿ ಸಂಯೋಜಿತ ಪಿತ್ತರಸ ಸೇರ್ಪಡೆಯೊಂದಿಗೆ ಚಿಕ್ಕ ಕರುಳಿನಲ್ಲಿರುವ ರಸಭರಿತ ಆಹಾರದ ಆಮ್ಲ ಕಡಿಮೆಮಾಡಿ ಗ್ಯಾಸ್ಟ್ರಿಕ್ ಆಮ್ಲದಿಂದ ಕರುಳಿಗೆ ಹಾನಿಯಾಗದಂತೆ ಮಾಡುವುದು. ಕರುಳಿನ ಒಳಪದರಕ್ಕೆ ಲೋಳೆಯ ಘಟಕವು ಲೋಳೆಯನ್ನು ಸ್ರವಿಸಿ ಕರುಳಿನ ಗೋಡೆಗಳಲ್ಲಿ ಆಹಾರ ಜಾರುವಂತೆ ಮಾಡುತ್ತವೆ. ಸಣ್ಣಕರುಳು ಆಹಾರವನ್ನು ಕೇವಲ ಪಚನ ಮಾಡುವ ಕೆಲಸ ಒಂದನ್ನೇ ಮಾಡುವುದಿಲ್ಲ. ಅದನ್ನು ರಕ್ತಗತ ಮಾಡುವ ೯೦ ರಷ್ಷು ಹೊಣೆಯನ್ನು ಹೊತ್ತಿದೆ. ಅದರ ಒಳಮೈಯಲ್ಲಿ ಅಸಂಖ್ಯ ಸೂಕ್ಷ್ಮ ಮೊಗ್ಗುಗಳಂತಿರುವ ಲೋಮಕುಡಿಗಳಿವೆ. ಅವುಗಳೊಳಗೆ ಅತ್ಯಂತ ಸೂಕ್ಷ್ಮವಾದ ರಕ್ತನಾಳಗಳು ಪಸರಿಸಿವೆ. ಈ ರಕ್ತನಾಳಗಳ ನಡುನಡುವೆ ಲೆಕ್ಟೀಲುಗಳೆಂಬ ಆಹಾರನಾಳಗಳಿವೆ. ಅಲ್ಲಿ ನರಗಳ ಕುಡಿಗಳೂ ಇವೆ. ಅವು ಲೋಮದೊಳಗೆ ಹಬ್ಬಿಕೊಂಡಿರುತ್ತವೆ. ಈ ಬಗೆ ಅದ್ಭುತ ಏರ್ಪಾಟಿನಿಂದ ಆಹಾರವನ್ನು ರಕ್ತಕ್ಕೆ ಒದಗಿಸುವ ಬಹು ದೊಡ್ಡ ಕೆಲಸ ಇಲ್ಲಿ ನಡೆಯುತ್ತದೆ. ಇಲ್ಲಿ ಸೂಕ್ಷ್ಮ ರಕ್ತನಾಳಗಳೂ ಲೆಕ್ಟೀಲುಗಳೂ ಜೊತೆಗೂಡಿ ಕೆಲಸಮಾಡುತ್ತವೆ. ಕರುಳಿನ ಒಳಗಡೆ ಇರುವ ಸೂಕ್ಷ್ಮ ಲೋಮನಾಳಗಳ ಮೈತುಂಬ ಸಣ್ಣಸಣ್ಣ ಕಣಗಳಿವೆ. ಅಲ್ಲಿ ಪಚನಗೊಂಡ ಗ್ಲಿಜರೀನ, ಕೊಬ್ಬಿನಂತಹ ವಸ್ತುಗಳು ಬೆರೆತು ಹಾಲಿನಂಥ ದ್ರವವಾಗುತ್ತದೆ. ಅದನ್ನು ಲೆಕ್ಟೀಲ್ (ಲೆಕ್ಟೊ=ಹಾಲು) ಎಂಬ ದುಗ್ಧನಾಳ ಸೂಕ್ಷ್ಮ ರಕ್ತನಾಳಗಳಿಗೆ ಒದಗಿಸುತ್ತವೆ.

ಗಾತ್ರ ಹಾಗೂ ಹೀರಿಕೊಳ್ಳುವಿಕೆ 
ಸಣ್ಣ ಕರುಳಿನ ಉದ್ದವು ೯.೮೫ ಮೀ (೩೨.೩ ಅಡಿ) ನಿಂದ ೧೦.೪೯ ಮೀ (೩೪.೪ ಅಡಿ) ವರೆಗೆ ಬಹಳ ಭಿನ್ನವಾಗಿರುತ್ತದೆ. ಜೀವಂತ ವ್ಯಕ್ತಿಯಲ್ಲಿ ಸಣ್ಣ ಕರುಳಿನ ವಿಶಿಷ್ಟವಾದ ಉದ್ದ ೩ ಮೀ - ೫ ಮೀ ಆಗಿದೆ. ವ್ಯಕ್ತಿಯ ಎತ್ತರದ ಮೇಲೆ ಸಣ್ಣ ಕರುಳಿನ ಉದ್ದವು ಅವಲಂಬಿತವಾಗಿರುತ್ತದೆ. ಎತ್ತರದ ಜನರು ಸಾಮಾನ್ಯವಾಗಿ ಉದ್ದವಾದ ಸಣ್ಣ ಕರುಳನ್ನು ಹೊಂದಿರುತ್ತಾರೆ. ಇದು ಪಿತ್ತರಸ ಮತ್ತು ಪ್ಯಾಂಕ್ರಿಯಾಟಿಕ್ ರಸವನ್ನು ಮೇದೋಜೀರಕ ನಾಳದ ಮೂಲಕ ಪಡೆಯುತ್ತದೆ, ಇದು ಒಡಿಡಿಯ ಸ್ಪಿನ್ಸ್ಟರ್ನಿಂದ ನಿಯಂತ್ರಿಸಲ್ಪಡುತ್ತದೆ. ಸಣ್ಣ ಕರುಳಿನ ಪ್ರಾಥಮಿಕ ಕಾರ್ಯವು ಆಹಾರದಿಂದ ಪೌಷ್ಟಿಕಾಂಶಗಳು ಮತ್ತು ಖನಿಜಗಳ ಹೀರಿಕೊಳ್ಳುವಿಕೆ. ಇದರ ಸಣ್ಣ ಬೆರಳಿನಂತಹ ಮುಂಚಾಚುವಿಕೆಯೇ ವಿಲ್ಲಿ. ಇಲ್ಲಿನ ಲೋಮ (ಲೋಮಕುಡಿ) ಗಳಲ್ಲಿ ಪ್ರೊಟೀನುಗಳಿಂದ ಎಮಿನೊ ದ್ರಾವಕಗಳು ಸಿದ್ಧವಾಗುತ್ತವೆ. ಹೀಗೆ ಸಣ್ಣಕರುಳಿನಲ್ಲಿ ಬಹುಮುಖವಾದ ಕಾರ್ಯಗಳು ನಡೆಯುತ್ತವೆ. ಸಣ್ಣಕರುಳಿನ ಗೋಡೆಗಳು ಉಂಗುರಾಕೃತಿಯ ಸ್ನಾಯುಗಳಿಂದ ರಚನೆಗೊಂಡಿದ್ದು ಪಚನಗೊಂಡ ಆಹಾರವನ್ನು ಕ್ರಮಾಗತ ಸಂಕೋಚನದಿಂದ ಮುಂದೆಮುಂದಕ್ಕೆ ತಳ್ಳುತ್ತದೆ. ಮುಂದುವರಿದ ಆಹಾರವು ಮುಂದಿನ ಭಾಗ ದೊಡ್ಡ ಕರುಳಿಗೆ ಸೇರುತ್ತದೆ.

ಉಲ್ಲೇಖಗಳು 

ಅಂಗಗಳು
ಕಷಾಯ

ಕಷಾಯವು ಆಯುರ್ವೇದದಲ್ಲಿ ವ್ಯಾಪಕವಾಗಿ ಬಳಸಲಾದ ಔಷಧ ಪ್ರಮಾಣದ ರೂಪ ಮತ್ತು ಯಾವುದೇ ಒಂದು ನಿರ್ದಿಷ್ಟ ಆಯುರ್ವೇದಿಕ ಔಷಧಿಯನ್ನು ಸೂಚಿಸುವುದಿಲ್ಲ, ಬದಲಾಗಿ ಆಯುರ್ವೇದದಲ್ಲಿ ಇದು ವಿವಿಧ ಪ್ರಕಾರಗಳ ಔಷಧೀಯ ಪೇಯಕ್ಕೆ ಬಳಸಲಾದ ಜಾತಿವಾಚಕ ಶಬ್ದವಾಗಿದೆ. ಕಷಾಯವು ಒಂದೇ ಮೂಲಿಕೆ ಅಥವಾ ಮೂಲಿಕೆಗಳ ಗುಂಪಿನ ನೀರಿನ ಕಾಢೆ ಅಥವಾ ನೀರಿನ ಸಾರವನ್ನು ಸೂಚಿಸುತ್ತದೆ. ಇದನ್ನು ಅಜೀರ್ಣ, ಕೆಮ್ಮು, ನೆಗಡಿ ಇತ್ಯಾದಿಗಳಂತಹ ಕಾಯಿಲೆಗಳಿಗೆ ಬಳಸಬಹುದು. ಇದು ದೀರ್ಘಕಾಲದಿಂದ ಬಳಸಲಾಗುತ್ತಿರುವ ಔಷಧಿಯ ಒಂದು ಪ್ರಾಚೀನ ರೂಪವಾಗಿದೆ. ಅನೇಕ ಕಷಾಯಗಳು ಬಹಳ ಕಹಿ ರುಚಿಯನ್ನು ಹೊಂದಿರುತ್ತವೆ ಮತ್ತು ದ್ರವವು ಗಾಢ ಬಣ್ಣದ್ದಾಗಿರುತ್ತದೆ. ಇದನ್ನು ಮುಖ್ಯವಾಗಿ ದಕ್ಷಿಣ ಭಾರತದ ಮತ್ತು ಬಂಗಾಳಿ ಕುಟುಂಬಗಳು ಬಳಸುತ್ತವೆ. ಭಾರತದ ಇತರ ಸಂಸ್ಕೃತಿಗಳಲ್ಲಿ ಇದನ್ನು ಕ್ವಾಥ್ ಅಥವಾ ಕಾಢಾ ಎಂದೂ ಕರೆಯಲಾಗುತ್ತದೆ.

ಕಷಾಯವನ್ನು ತಯಾರಿಸಲು ಅನೇಕ ಸರಾಗವಾಗಿ ಬಳಸಲಾಗುವ ಅಡುಗೆ ಸಂಬಾರ ಪದಾರ್ಥಗಳು ಮತ್ತು ಮೂಲಿಕೆಗಳನ್ನು ಬಳಸಲಾಗುತ್ತದೆ, ಉದಾಹರಣೆಗೆ ಬೇವಿನ ಎಲೆಗಳು, ಶುಂಠಿ, ಬೆಳ್ಳುಳ್ಳಿ, ದಾಲ್ಚಿನ್ನಿ, ಲವಂಗ, ಹಿಪ್ಪಲಿ, ತುಳಸಿ, ಕರಿಮೆಣಸು ಇತ್ಯಾದಿ. ಕಷಾಯವನ್ನು ತಯಾರಿಸುವಲ್ಲಿ ಈ ಸಾಮಾನ್ಯ ಹಂತಗಳು ಇರುತ್ತವೆ: ಸರಿಯಾದ ಸೂತ್ರದ ಪ್ರಕಾರ ಸರಿಯಾದ ಮೂಲಿಕೆಗಳನ್ನು ಗುರುತಿಸಬೇಕು ಮತ್ತು ಅವನ್ನು ಸಂಗ್ರಹಿಸಬೇಕು; ಕಚ್ಚಾ ಮೂಲಿಕೆಗಳನ್ನು ಶುದ್ಧ ನೀರಿನಿಂದ ಆಮೂಲಾಗ್ರವಾಗಿ ತೊಳೆಯಬೇಕು; ಕ್ರಿಮಿರಹಿತವಾದ ಪರಿಸರದಲ್ಲಿ ಮೂಲಿಕೆಗಳನ್ನು ಸರಿಯಾಗಿ ಒಣಗಿಸಬೇಕು; ಸೂತ್ರದ ಪ್ರಕಾರ ಪದಾರ್ಥಗಳನ್ನು ನಿಖರವಾಗಿ ತೂಕ ಮಾಡಬೇಕು; ಪದಾರ್ಥಗಳನ್ನು ಒರಟಾದ ಪುಡಿಯಾಗಿ ಅರೆಯಬೇಕು; ಸೂತ್ರದ ಪ್ರಕಾರ ಕಟ್ಟುನಿಟ್ಟಾಗಿ ಪುಡಿಯನ್ನು ಸೂಕ್ತವಾದ ನೀರಿನ ಪ್ರಮಾಣದಲ್ಲಿ ಮಿಶ್ರಣಮಾಡಿ; ಸೂತ್ರದಲ್ಲಿ ಸೂಚಿಸಲಾದಂತೆ ನಿಖರವಾದ ಸಾರತೆಗೆ ಕಡಿಮೆಯಾಗುವವರೆಗೆ ದ್ರಾವಣವನ್ನು ಕುದಿಸಿ; ಮಿಶ್ರಣದ ಗುಣಗಳನ್ನು ಪರೀಕ್ಷಿಸಿ ಮತ್ತು ಅಪೇಕ್ಷಿತ ನಿರ್ದಿಷ್ಟತೆಗಳನ್ನು ಸಾಧಿಸಲಾಗಿದೆಯೇ ಎಂಬುದನ್ನು ಪರಿಶೀಲಿಸಿ; ಸೂಕ್ತವಾದ ಸುತ್ತಲಿನ ಸ್ಥಿತಿಗಳಲ್ಲಿ ಸಂರಕ್ಷಿಸಿಡಿ.

ಉಲ್ಲೇಖಗಳು

ಆಯುರ್ವೇದ
ಜಾನ್ ಅಲ್ಬೆರಿ

ಜಾನ್ ಅಲ್ಬೆರಿ ಎಫ್.ಆರ್.ಎಸ್ (೫ ಏಪ್ರಿಲ್ ೧೯೩೬-೩ ಡಿಸೆಂಬರ್ ೨೦೧೩) ಇವರು ಬ್ರಿಟಿಷ್ ಭೌತಶಾಸ್ತ್ರದ ರಸಾಯನಶಾಸ್ತ್ರಜ್ಞ .

ಆರಂಬಿಕ ಜೀವನ
ಜಾನ್ ಅಲ್ಬೆರಿ ಯವರು ೫ ಏಪ್ರಿಲ್ ೧೯೩೬ ರಂದು ಜನಿಸಿದರು. ಅವರು ವಿಂಚೆಸ್ಟರ್  ಕಾಲೇಜ್ ಹಾಗೂ ಆಕ್ಸ್ಫರ್ಡ್ ನ ಬಲಿವೋಲ್  ಕಾಲೇಜಿನಲ್ಲಿ  ತಮ್ಮ ವಿದ್ಯಾಭ್ಯಾಸವನ್ನು ಮಾಡಿದರು. ಹಾಗೆ ಅಲ್ಬೆರಿ ಯವರು ಡಿ.ಫಿಲ್ ಅನ್ನು ೧೯೬೦ ರಲ್ಲಿ  ಪ್ರಾರಂಭವಾದ ಆಕ್ಸ್ಫರ್ಡ್ ನ ರೋನಿ ಬೆಲ್ ನಲ್ಲಿ  ಕೈಗೊಂಡರು.

ಶೈಕ್ಷಣಿಕ ವೃತ್ತಿ
೧೯೬೨ ಅಕ್ಟೋಬರ್ ಅಲ್ಬೆರಿ ಯನ್ನು  ವೆಯಿರ್ ಜೂನಿಯರ್  ರಿಸರ್ಚ್ ಫೆಲೋಶಿಪ್ ಗೆ ನೇಮಕ ಮಾಡಲಾಯಿತು. 
ಅಕ್ಟೋಬರ್ ೧೯೬೩ರಲ್ಲಿ ಆಕ್ಸ್ಫರ್ಡ್ ವಿಶ್ವವಿದ್ಯಾಲಯ ಕಾಲೇಜಿನಲ್ಲಿ ರಸಾಯನಶಾಸ್ತ್ರದಲ್ಲಿ ಫೆಲೋಶಿಪ್ ಮತ್ತು ಪ್ರೆಲೆಕ್ಟರ್ಶಿಪ್ಗೆ ನೇಮಿಸಲಾಯಿತು. ಅಲ್ಲಿ ಅವರು ಇ.ಜಿ ಬೋವೆನ್ ನ ಸಹೋದ್ಯೋಗಿಯಾಗಿದ್ದರು. ಅವರು ಯುನಿವರ್ಸಿಟಿ ಯಲ್ಲಿ  ಜೂನಿಯರ್ ಡೀನ್ ಮತ್ತು ಡೀನ್ ಆಗಿ ಸೇವೆ ಸಲ್ಲಿಸಿದರು. ೧೯೬೮ರಿಂದ ೧೯೭೫ರವರೆಗೆ  ಬೋಧಕರಾಗಿ ಸೇವೆ ಸಲ್ಲಿಸಿದ್ದಾರೆ. ಈ ಅವಧಿಯು ೧೯೭೫ರಲ್ಲಿ ನಾರ್ರಿಂಗ್ಟನ್ ಯುನಿವರ್ಸಿಟಿ ಕಾಲೇಜಿನಲ್ಲಿ ಅಂತ್ಯಗೊಂಡಿತು. 
ಅಲ್ಬೆರಿ ಮೂಲತಃ ನಾಟಕೀಯ ಕುಟುಂಬದಿಂದ  ಬಂದ ಇವರು ಕಾಲೇಜ್  ಕೊಠಡಿಯಲ್ಲಿ  ನಡೆದ ಯುನಿವರ್ಸಿಟಿ ಕಾಲೇಜ್ ಪ್ಲೇಯರ್ಸ್ ಯೂನಿವರ್ ರೆವ್ಯೂನ ಸಂಘಟಕರಾಗಿದ್ದರು. ಹಾಗೆ ಹಿರಿಯ ಸಂಘಟಕರಾಗಿದ್ದರು.  ಮತ್ತು ಎಕ್ಸ್ಟೈಮೆಂಟಲ್ ಥಿಯೇಟರ್ ಕ್ಲಬ್ನ  ನ ಚಿತ್ರಕಥೆಗಾರರಾಗಿದ್ದರು. ಇವರು ವೃತ್ತಿ ಜೀವನದ ಆರಂಭದಲ್ಲಿ ೧೯೬೨ರಲ್ಲಿ  ಬಿಟ್ ವಿಡಂಬನಾತ್ಮಕ ಹಾಸ್ಯ ದೂರದರ್ಶನ  ಕಾರ್ಯಕ್ರಮವಾದ ದಟ್ ವಾಸ್ ದ ವೀಕ್ ದಟ್ ವಾಸ್ ಅಲ್ಬೆರಿ ಬರೆದಿದ್ದಾರೆ. ಆಕ್ಸ್ಫರ್ಡ್ ನಂತರ ಅಲ್ಬೆರಿ ೧೯೭೮ರಿಂದ ಲಂಡನ್ ನ ಇಂಪೀರಿಯಲ್ ಕಾಲೇಜಿನಲ್ಲಿ ಶಾರೀರಿಕ ರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು.
ಇದಾದ ನಂತರ ಅಲ್ಬೆರಿ ಇಂಪೀರಿಯರ್ ಕಾಲೇಜಿನಲ್ಲಿ  ರಸಾಯನಶಾಸ್ತ್ರದ ಬ್ಯಾರೆರ್ ವ್ಯಕ್ತಿ  ಆದರು. ಹಾಗೆ ರಾಯಲ್ ಸೊಸೈಟಿ ಯ ಭಾಗವಾಗಿದ್ದರು. ವಿಶ್ವವಿದ್ಯಾಲಯ ಕಾಲೇಜಿನ ಮೊದಲ ಮಾಸ್ಟರ್ ಆಗಿದ್ದರು. ಅವರು ಆಕ್ಸ್ಫರ್ಡ್ ಕಾಲೇಜಿನ ಗೌರವಾನಿತ್ವಕ  ವ್ಯಕ್ತಿ  ಆಗಿದ್ದರು. ಹಾಗೆ ಅವರ ೭೫ನೇ ಹುಟ್ಟುಹಬ್ಬವನ್ನು  ಆಕ್ಸ್ಫರ್ಡ್ ಕಾಲೇಜಿನಲ್ಲಿ  ನಡೆಸಲಾಗಿತ್ತು.

ನಿಧನ
ಅಲ್ಬೆರಿ ೩ ಡಿಸೆಂಬರ್ ೨೦೧೩ರಂದು ಕ್ಯಾನ್ಸರ್  ಕಾರಣದಿಂದ ನಿಧನರಾದರು. ೫ ಏಪ್ರಿಲ್ ೨೦೧೪ರಲ್ಲಿ  ಲೆಸ್ಸಿ ಮಿಂಚೆಲ್ ಮತ್ತು ರಾಬರ್ಟ್ ಹಿಲ್ಮನ್ರವರ ಗೌರವದೊಂದಿಗೆ ಆಕ್ಸ್ಫರ್ಡ್ ನಲ್ಲಿ  ವರ್ಜಿನ ವಿಶ್ವವಿದ್ಯಾಲಯ ಚರ್ಚ್   ಸೇಂಟ್ ಮೇರಿಯಲ್ಲಿ ಸ್ಮಾರಕ  ಸ್ಥಾಪಿಸಿದರು.

ಪುಸ್ತಕಗಳು
ರಿಂಗ್-ಡಿಸ್ಕ್ ಎಲೆಕ್ಟ್ರೋಡ್ಸ್,ಎಮ್.ಎಲ್. ಹಿಚ್ಮನ್,ಆಕ್ಸ್ಫರ್ಡ್ ಯುನಿವರ್ಸಿಟಿ ಪ್ರೆಸ್  ,೧೯೭೧(ಐ.ಎಸ್. ಬಿ.ನ್ ೦-೧೯-೮೫೫೩೪೯-೮)
ಎಲೆಕ್ಟ್ರೋಡ್ ಕೈನೆಟಿಕ್ಸ್ ಪ್ರೆಸ್ ,ಆಕ್ಸ್ಫರ್ಡ್ ಯುನಿವರ್ಸಿಟಿ ಪ್ರೆಸ್  ,೧೯೭೫(ಐ.ಎಸ್.ಬಿ.ನ್ ೦-೧೯-೮೫೫೪೩೩-೮)

ಉಲ್ಲೇಖಗಳು
https://www.telegraph.co.uk/news/obituaries/science-obituaries/10516978/Professor-John-Albery-obituary.html
http://www.wikiwand.com/en/John_Albery
http://www.chem.ox.ac.uk/news/John-Albery.html 
https://www.imdb.com/name/nm0016797/

ವಿಜ್ಞಾನಿಗಳು
ಕ್ರಿಸ್ಟಿನ್ ಹಾನಾ

'ಕ್ರಿಸ್ಟಿನ್ ಹಾನಾ (ಜನನ: ಸೆಪ್ಟೆಂಬರ್ ೨೫, ೧೯೬೦) ಓರ್ವ ಅಮೆರಿಕನ್ ಬರಹಗಾರ್ತಿ/ಸಾಹಿತಿಯಾಗಿದ್ದಾರೆ. 'ಗೋಲ್ಡನ್ ಹಾರ್ಟ್', 'ದಿ ಮ್ಯಾಗಿ', ದಿ ನ್ಯಾಷನಲ್ ರೀಡರ್ಸ್ ಚಾಯ್ಸ್ - ೧೯೯೬' ಪ್ರಶಸ್ತಿಗಳಲ್ಲದೆ, ಇನ್ನೂ ಹಲವಾರು ಪ್ರತಿಷ್ಠಿತ ಪ್ರಶಸ್ತಿಗಳಿಗೆ ಭಾಜನರಾಗಿದ್ದಾರೆ.

 ಜೀವನಚರಿತ್ರೆ 
ಹಾನಾ ಜನಿಸಿದ್ದು ಕ್ಯಾಲಿಫೋರ್ನಿಯಾದಲ್ಲಿ. ವಾಷಿಂಗ್ಟನ್ನಿನಲ್ಲಿ ಕಾನೂನು ಪದವಿಯನ್ನು ಪಡೆದ ಹಾನಾ, ಪೂರ್ಣಪ್ರಮಾಣದಲ್ಲಿ ತಮ್ಮನ್ನು ಬರಹಗಾರ್ತಿಯೆಂದು ಗುರುತಿಸಿಕೊಳ್ಳುವ ಮೊದಲು, ಸಿಯಾಟಲ್‍ನಲ್ಲಿ ಸ್ವಲ್ಪಕಾಲ ಕಾನೂನು ಅಭ್ಯಾಸಿಸಿದರು. ವಾಷಿಂಗ್ಟನ್ನಿನ ಬೇನ್‍ಬ್ರಿಡ್ಜ್‍ನನ್ನು ತಮ್ಮ ಪತಿ ಹಾಗೂ ಪುತ್ರನೊಂದಿಗೆ ಪ್ರಸ್ತುತ ನೆಲೆಯಾಗಿಸಿಕೊಂಡಿದ್ದಾರೆ.

 ಕೃತಿಗಳು 

 ಕಾದಂಬರಿಗಳು 

 ಏ ಹ್ಯಾಂಡ್‍ಫ಼ುಲ್ ಆಫ಼್ ಹೆವೆನ್ - A Handful of Heaven (July 1991)
 ದಿ ಎನ್‍ಚಾಂಟ್‍ಮೆಂಟ್ - The Enchantment (June 1992)
 ಒನ್ಸ್ ಇನ್ ಎವ್ರಿ ಲೈಫ಼್ - Once in Every Life	(December 1992)
 ಇಫ಼್ ಯೂ ಬಿಲೀವ್ - If You Believe (December 1993)
 ವ್ಹೆನ್ ಲೈಟ್ನಿಂಗ್ಸ್ ಸ್ಟ್ರೈಕ್ಸ್ - When Lightnings Strikes (October 1994)
 ವೇಯ್ಟಿಂಗ್ ಫ಼ಾರ್ ದಿ ಮೂನ್ - Waiting for the Moon (September 1995)
 ಹೋಮ್ ಅಗೇನ್ - Home Again	(October 1996)
 ಆನ್ ಮಿಸ್ಟಿಕ್ ಲೇಕ್ - On Mystic Lake (February 1999)
 ಏಂಜಲ್ ಫ಼ಾಲ್ಸ್ - Angel Falls (April 2000)
 ಸಮ್ಮರ್ ಐಲ್ಯಾಂಡ್ - Summer Island (March 2001)
 ಡಿಸ್ಟಂಟ್ ಶೋರ್ಸ್ - Distant Shores (July 2002)
 ಬಿಟ್ವೀನ್ ಸಿಸ್ಟರ್ಸ್ - Between Sisters (April 2003)
 ದಿ ತಿಂಗ್ಸ್ ವಿ ಡೂ ಫ಼ಾರ್ ಲವ್ - The Things We Do for Love (June 2004)
 ಕಂಫ಼ರ್ಟ್ ಅಂಡ್ ಜಾಯ್ - Comfort and Joy (October 2005)
 ಮ್ಯಾಜಿಕ್ ಹವರ್ - Magic Hour	(February 2006)
 ಫ಼ೈರ್‍ಫ಼್ಲೈ ಲೇನ್ - Firefly Lane (2008)
 ಟ್ರೂ ಕಲರ್ಸ್ - True Colors (2009)
 ವಿಂಟರ್ ಗಾರ್ಡನ್ - Winter Garden (2010)
 ನೈಟ್ ರೋಡ್ - Night Road (March 2011)
 ಹೋಂ ಫ಼್ರಂಟ್ - Home Front (2012)
 ಫ಼್ಲೈ ಅವೇ - Fly Away (2013)
 ದಿ ನೈಟಿಂಗೇಲ್ - The Nightingale (2015)
 ದಿ ಗ್ರೇಟ್ ಅಲೋನ್ - The Great Alone (2017)

 ವಿವಿಧೋದ್ದೇಶ 

 On Mystic Lake / Summer Island (2005)
 "Firefly Lane/ Fly Away (2008, 2013)

 ಚಲನಚಿತ್ರ 
೨೦೧೫ರಲ್ಲಿ '''ದಿ ನೈಟಿಂಗೇಲ್‍' ಚಿತ್ರದ ಹಕ್ಕುಗಳನ್ನು ಟ್ರೈಸ್ಟಾರ್ ಪಿಕ್ಚರ್ಸ್‍ನ ನಿರ್ದೇಶಕ ಮಿಶಲ್ ಮೆಕ್‍ಲಾರೆನ್ ಪಡೆದಿದ್ದು, ೨೦೧೯ರ ಜನವರಿಯಲ್ಲಿ ಚಿತ್ರ ಬಿಡುಗಡೆಗೊಳ್ಳಲಿದೆ.

ಉಲ್ಲೇಖಗಳು ಮತ್ತು ಮೂಲಗಳು

ಬಾಹ್ಯ ಕೊಂಡಿಗಳು 

 Official website
೧೯೬೦ ಜನನ
ಲೇಖಕಿಯರು
ಕಸ

ಕಸ ಎಂದರೆ ಮಾನವರು ಎಸೆಯುವ ತ್ಯಾಜ್ಯ ವಸ್ತು, ಸಾಮಾನ್ಯವಾಗಿ ಉಪಯುಕ್ತವಾಗಿಲ್ಲ ಎಂದು ಗ್ರಹಿಸಿ ಎಸೆಯಲಾಗುತ್ತದೆ. ಈ ಪದವು ಸಾಮಾನ್ಯವಾಗಿ ಶಾರೀರಿಕ ತ್ಯಾಜ್ಯ ಉತ್ಪನ್ನಗಳು, ಸಂಪೂರ್ಣವಾಗಿ ದ್ರವ ಅಥವಾ ಅನಿಲ ತ್ಯಾಜ್ಯಗಳು, ಮತ್ತು ವಿಷಕಾರಿ ತ್ಯಾಜ್ಯ ಉತ್ಪನ್ನಗಳನ್ನು ಒಳಗೊಳ್ಳುವುದಿಲ್ಲ. ಕಸವನ್ನು ಸಾಮಾನ್ಯವಾಗಿ ವಿಂಗಡಿಸಿ ನಿರ್ದಿಷ್ಟ ಬಗೆಗಳ ವಿಲೇವಾರಿಗೆ ಸೂಕ್ತವಾದ ವಸ್ತುಗಳ ಪ್ರಕಾರಗಳಾಗಿ ವರ್ಗೀಕರಿಸಲಾಗುತ್ತದೆ.

ಕಸದ ವರ್ಗೀಕರಣ
ನಗರ ಪ್ರದೇಶಗಳಲ್ಲಿ, ಎಲ್ಲ ಬಗೆಯ ಕಸವನ್ನು ಸಂಗ್ರಹಿಸಿ ಪೌರ ಘನತ್ಯಾಜ್ಯವಾಗಿ ಸಂಸ್ಕರಿಸಲಾಗುತ್ತದೆ; ಕಸವನ್ನು ಸ್ವೀಕರಿಸಲು ವಿನ್ಯಾಸಗೊಳಿಸಲಾದ ಸೌಕರ್ಯಗಳಲ್ಲಿ ಕಸವನ್ನು ಸಂಸ್ಕರಿಸಲಾಗುತ್ತದೆ, ಆದರೆ ಸ್ವಲ್ಪ ಕಸವು ವಿಲೇವಾರಿಯಾಗದೆ ಪರಿಸರದಲ್ಲಿ ಸೇರಿಬಿಡುತ್ತದೆ. ತಪ್ಪಾಗಿ ವಿಲೇವಾರಿಯಾಗುವ ಪೌರ ಘನತ್ಯಾಜ್ಯವು ಪರಿಸರವನ್ನು ಪ್ರವೇಶಿಸುತ್ತದೆ. ಆದರೆ, ಗಮನಾರ್ಹವಾಗಿ, ಉತ್ಪತ್ತಿಯಾದ ಕಸದಲ್ಲಿ ಕೇವಲ ಸಣ್ಣ ಪ್ರಮಾಣವು ಪರಿಸರವನ್ನು ಸೇರುತ್ತದೆ. ಬಹುಪಾಲು ಕಸವನ್ನು ಪರಿಸರವನ್ನು ಪ್ರವೇಶಮಾಡದಂತೆ ಬಂದೋಬಸ್ತು ಮಾಡಲು ಉದ್ದೇಶಿಸಿರುವ ರೀತಿಗಳಲ್ಲಿ ವಿಲೇವಾರಿ ಮಾಡಲಾಗುತ್ತದೆ.

ಪ್ರಾಣಿ ಭಾಗಗಳನ್ನು ಬಳಸಿ ಉಳಿದುಕೊಂಡ ಮೂಳೆ ತುಣುಕುಗಳು ಮತ್ತು ಸಲಕರಣೆ ತಯಾರಿಕೆಯಲ್ಲಿ ಬಿಸಾಡಿದ ಕಲ್ಲಿನ ತುಣುಕಗಳಿಂದ ಆರಂಭಗೊಂಡು, ಮಾನವನು ಇತಿಹಾಸದಾದ್ಯಂತ ಕಸವನ್ನು ಸೃಷ್ಟಿಸುತ್ತಿದ್ದಾನೆ. ಮುಂಚಿನ ಮಾನವರ ಗುಂಪುಗಳು ಕೃಷಿಸಯಲ್ಲಿ ತೊಡಗಿಕೊಳ್ಳಲು ಆರಂಭಿಸಿದ ಪ್ರಮಾಣವನ್ನು ಅವರ ಕಸದಲ್ಲಿನ ಪ್ರಾಣಿ ಮೂಳೆಗಳ ಬಗೆ ಮತ್ತು ಗುಣಮಟ್ಟವನ್ನು ಪರಿಶೀಲಿಸಿ ಅಂದಾಜಿಸಬಹುದು. 
ಪ್ರಾಗೈತಿಹಾಸಿಕ ಅಥವಾ ನಾಗರಿಕತೆ ಪೂರ್ವದ ಮಾನವರಿಂದ ಕಸವನ್ನು ಹಲವುವೇಳೆ ತಿಪ್ಪೆಗಳಲ್ಲಿ ಸಂಗ್ರಹಿಸಲಾಗುತ್ತಿತ್ತು. ಇವು ಎಸೆದ ಆಹಾರ, ಇದ್ದಲು, ಚಿಪ್ಪಿನ ಉಪಕರಣಗಳು, ಅಥವಾ ಒಡೆದ ಮಣ್ಣಿನ ವಸ್ತುಗಳ ಮಿಶ್ರಣದಂತಹ ವಸ್ತುಗಳನ್ನು ಹೊಂದಿರಬಹುದು.

ಇದನ್ನು ನೋಡಿ
ಗಾರ್ಬಾಲಜಿ
ಭೂಕುಸಿತ

ಗ್ಯಾಲರಿ

ಪರಿಭಾಷೆ
ಕಸವನ್ನು ರೂಪಿಸುವುದು ಹೆಚ್ಚು ವ್ಯಕ್ತಿನಿಷ್ಠವಾಗಿದೆ, ಕೆಲವು ವ್ಯಕ್ತಿಗಳು ಅಥವಾ ಸಮಾಜಗಳು ಇತರರು ಉಪಯುಕ್ತ ಅಥವಾ ಪುನಃಸ್ಥಾಪಿಸಬಹುದಾದ ವಿಷಯಗಳನ್ನು ತ್ಯಜಿಸಲು ಒಲವು ತೋರುತ್ತವೆ. ೧೮೮೦ ರ ದಶಕದಲ್ಲಿ, ವಿಲೇವಾರಿ ಮಾಡಬೇಕಾದ ವಸ್ತುಗಳನ್ನು ನಾಲ್ಕು ಸಾಮಾನ್ಯ ವರ್ಗಗಳಾಗಿ ವಿಂಗಡಿಸಲಾಗಿದೆ: ಚಿತಾಭಸ್ಮ (ಕಲ್ಲಿದ್ದಲು ಅಥವಾ ಮರವನ್ನು ಸುಡುವುದರಿಂದ ಪಡೆಯಲಾಗಿದೆ) ಕಸ, ಕಸ ಮತ್ತು ಬೀದಿ ಗುಡಿಸುವ ಸಂದರ್ಭದಲ್ಲಿ ಒಟ್ಟಾದ ಕಸ.  ವರ್ಗೀಕರಣದ ಈ ಯೋಜನೆಯು ಪದಗಳನ್ನು ಹೆಚ್ಚು ನಿರ್ದಿಷ್ಟ ಪರಿಕಲ್ಪನೆಗಳಿಗೆ ಇಳಿಸಿತು:

ಕಸ, ಅಡಿಗೆ ಅಥವಾ ಆಹಾರ ಸ್ಕ್ರ್ಯಾಪ್‌ಗಳಂತಹ ಸಾವಯವ ಪದಾರ್ಥಗಳ ತಾಂತ್ರಿಕ ಪದಾರ್ಥವನ್ನು ಒಳಗೊಂಡಿರುವ ಕಸವನ್ನು ಹಂದಿಗಳು ಮತ್ತು ಇತರ ಜಾನುವಾರುಗಳಿಗೆ ನೀಡಲಾಗುತ್ತಿತ್ತು ಅಥವಾ ಲೂಬ್ರಿಕಂಟ್‌ಗಳನ್ನು ತಯಾರಿಸಲು ,ಕೊಬ್ಬುಗಳು, ತೈಲಗಳು ಮತ್ತು ಗ್ರೀಸ್‌ಗಳನ್ನು ಹೊರತೆಗೆಯಲು “ರೆಂಡರಿಂಗ್” ಎಂದು ಕರೆಯಲ್ಪಡುವ ಪ್ರಕ್ರಿಯೆಯಲ್ಲಿ ಬಳಸಲಾಗುತ್ತಿತ್ತು. ವಾಣಿಜ್ಯ ಗೊಬ್ಬರವನ್ನಾಗಿ ಉಪಯೋಗಿಸಲಾಗುತ್ತದೆ. ಪೆಟ್ಟಿಗೆಗಳು, ಬಾಟಲಿಗಳು, ತವರದ ಡಬ್ಬಿಗಳು ಅಥವಾ ಮರ, ಲೋಹ, ಗಾಜು ಮತ್ತು ಬಟ್ಟೆಯಿಂದ ತಯಾರಿಸಿದ ಯಾವುದನ್ನಾದರೂ ಒಳಗೊಂಡಂತೆ ಒಣ ಸರಕುಗಳ ವಿಶಾಲ ವರ್ಗವಾದ ಕಸವನ್ನು ವಿವಿಧ ಸುಧಾರಣಾ ವಿಧಾನಗಳ ಮೂಲಕ ಹೊಸ ಗ್ರಾಹಕ ಉತ್ಪನ್ನಗಳಾಗಿ ಪರಿವರ್ತಿಸಲಾಗುತ್ತಿದೆ.

ಪುನರ್ಬಳಕೆಯ ವಿಧಾನ
ನಗರ ಪ್ರದೇಶಗಳಲ್ಲಿ, ಎಲ್ಲಾ ರೀತಿಯ ಕಸವನ್ನು ಸಂಗ್ರಹಿಸಿ ಪುರಸಭೆಯ ಘನತ್ಯಾಜ್ಯವೆಂದು ಪರಿಗಣಿಸಲಾಗುತ್ತದೆ; ಕಸವನ್ನು ಸ್ವೀಕರಿಸಲು ವಿನ್ಯಾಸಗೊಳಿಸಲಾದ ಸೌಲಭ್ಯಗಳಿಗಿಂತ ಪರಿಸರದಲ್ಲಿ ಕೊನೆಗೊಳ್ಳುವ ರೀತಿಯಲ್ಲಿ ತ್ಯಜಿಸುವ ಕಸವನ್ನು ಕಸವೆಂದು ಪರಿಗಣಿಸಲಾಗುತ್ತದೆ. ಕಸವು ಕಸದ ಒಂದು ರೂಪವಾಗಿದೆ, ಮತ್ತು ಪುರಸಭೆಯ ಘನತ್ಯಾಜ್ಯವನ್ನು ಸರಿಯಾಗಿ ವಿಲೇವಾರಿ ಮಾಡಲಾಗುವುದಿಲ್ಲ ಮತ್ತು ಆದ್ದರಿಂದ ಪರಿಸರಕ್ಕೆ ಪ್ರವೇಶಿಸುತ್ತದೆ, ಇದನ್ನು ಕಸವೆಂದು ಪರಿಗಣಿಸಲಾಗುತ್ತದೆ.  ಆದಾಗ್ಯೂ, ಗಮನಾರ್ಹವಾಗಿ, ಉತ್ಪತ್ತಿಯಾಗುವ ಕಸದ ಒಂದು ಸಣ್ಣ ಭಾಗ ಮಾತ್ರ ಕಸವಾಗುವುದು, ಬಹುಪಾಲು ಪರಿಸರಕ್ಕೆ ಪ್ರವೇಶಿಸದಂತೆ ಅದನ್ನು ರಕ್ಷಿಸುವ ಉದ್ದೇಶದಿಂದ ವಿಲೇವಾರಿ ಮಾಡಲಾಗುತ್ತದೆ.

ಉಲ್ಲೇಖಗಳು

ತ್ಯಾಜ್ಯ
ಯೆಲವರ್ತಿ ನಾಯುಡಮ್ಮ

ಯೆಲವರ್ತಿ ನಾಯುಡಮ್ಮರವರು ಕೆಮಿಕಲ್ ಎಂಜಿನಿಯರ್,ಏರ್‌ ಇಂಡಿಯಾ ಉಡ್ಡಯನ -೧೮೨(ಚಕ್ರವರ್ತಿ ಕನಿಷ್ಕ ಬಾಂಬಿಂಗ್ )ನಲ್ಲಿ ಮೃತಪಟ್ಟ ಒಬ್ಬ ಪುರುಷ ವಿಜ್ಞಾನಿ.

ಪರಿಚಯ
ನಾಯುಡಮ್ಮ ರವರು ಭಾರತದಲ್ಲಿ ಆಂಧ್ರಪ್ರದೇಶ ರಾಜ್ಯದ  ಗುಂಟೂರು ಜಿಲ್ಲೆಯ ತೆನಾಲಿ ಬಳಿಯ ಯೆಲವರ್ರು ಗ್ರಾಮದಲ್ಲಿ ಕೃಷಿ ಕುಟುಂಬವೊಂದರಲ್ಲಿ ಜನಿಸಿದರು. ಅವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ತಮ್ಮ ಹಳ್ಳಿಯಲ್ಲಿಯೇ ಪಡೆದರು ಮತ್ತು ಎಸಿ(AC) ಕಾಲೇಜಿನಲ್ಲಿ ತಮ್ಮ ಮಧ್ಯಂತರದ‌ ಅಧ್ಯಯನವನ್ನು ಮಾಡಿದರು. ನಂತರ, ಅವರು ಪ್ರಸಿದ್ಧ ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಲ್ಲಿ ಬಿ.ಎಸ್.ಸಿ(ರಾಸಾಯನಿಕ ತಂತ್ರಜ್ಞಾನ) ಮಾಡಿದರು ಮತ್ತು ಮದ್ರಾಸ್ ಇನ್ಸ್ಟಿಟ್ಯೂಟ್ ಆಫ್ ಲೆದರ್ ಟೆಕ್ನಾಲಜಿಯಲ್ಲಿ ಚರ್ಮದ ತಂತ್ರಜ್ಞಾನದಲ್ಲಿ ಕೋರ್ಸ್ ಮಾಡಿದರು.  ಭಾರತದ  ಲೆದರ್ ರಿಸರ್ಚ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಗೆ ತಮ್ಮ ಅಪಾರ ಕೊಡುಗೆಯನ್ನು ಅರ್ಪಿಸಿದರು. ಅವರು ಇನ್ಸ್ಟಿಟ್ಯೂಟ್ನ ಅಂತರಾಷ್ಟ್ರೀಯ ಚಿತ್ರವನ್ನು ನಿರ್ಮಿಸಲು ಮತ್ತು ಭಾರತೀಯ ಚರ್ಮದ  ಉದ್ಯಮದೊಂದಿಗೆ ನಿಕಟ ಸಂಬಂಧಗಳನ್ನು ಸ್ಥಾಪಿಸುವ ಜವಾಬ್ದಾರಿಯನ್ನು  ಹೊಂದಿದ್ದರು. ಅವರು ವೈ ಪವನ ಳನ್ನು ಮದುವೆಯಾದರು. ಅವರು ಮೂವರು ಮಕ್ಕಳನ್ನು ಹೊಂದಿದ್ದರು,ರಥೀಶ್,ರಮೇಶ್‌ ಮತ್ತು ಶಾಂತಿ.

ಗೌರವಗಳು
ನಾಯುಡಮ್ಮ ರವರಿಗೆ ೧೯೭೧ ರಲ್ಲಿ ಪದ್ಮಶ್ರೀ ಸೇರಿದಂತೆ ಹಲವಾರು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಪ್ರಶಸ್ತಿಗಳನ್ನು ನೀಡಲಾಯಿತು.
ಚೆನ್ನೈ ಶ್ರೀ ರಾಜ-ಲಕ್ಷ್ಮಿ  ಫೌಂಡೇಶನ್ ನಿಂದ  ೧೯೮೩ ರಲ್ಲಿ ನಾಯುಡಮ್ಮ ರವರಿಗೆ ಪ್ರತಿಷ್ಠಿತ ರಾಜ-ಲಕ್ಷ್ಮಿ ಪ್ರಶಸ್ತಿಯನ್ನು ನೀಡಲಾಯಿತು.
ನಾಯುಡಮ್ಮ ರವರು ನವದೆಹಲಿಯ ಸಿಎಸ್ಐಆರ್(CSIR) ನ ನಿರ್ದೇಶಕ ಜನರಲ್ ಆಗಿ  ಸೇವೆ ಸಲ್ಲಿಸಿದರು.
೧೨ ಜೂನ್ ೧೯೮೧ ರಿಂದ ೨೭ ಅಕ್ಟೋಬರ್ ೧೯೮೨ ರ ವರೆಗೆ ನವದೆಹಲಿಯ ಪ್ರತಿಷ್ಠಿತ ಜವಹರಲಾಲ್ ನೆಹರು ವಿಶ್ವವಿದ್ಯಾಲಯದ ನಾಲ್ಕನೇ ವೈಸ್ - ಚಾನ್ಸೆಲರ್ ಆಗಿ ಸೇವೆ ಸಲ್ಲಿಸಿದರು.
ನಾಯುಡಮ್ಮ ರವರು ಅನೇಕ ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ  ಸಮಿತಿಗಳಲ್ಲಿಯೂ ಸೇವೆ ಸಲ್ಲಿಸಿದರು.

ಡಾ.ವೈ.ನಾಯುಡಮ್ಮ ಸ್ಮಾರಕ ಪ್ರಶಸ್ತಿ
ಟಿ.ರಾಮಸಾಮಿ.
ಎ.ಸಿವತನು ಪಿಳೈ.
ನೋರಿ ದತ್ತಾತ್ರೇಯುಡು.
ಸ್ಯಾಮ್ ಪಿತ್ರೋಡಾ‌.
ಜಿ.ಮಾಧವನ್ ನಾಯರ್.
ಕೋಟ ಹರಿನಾರಾಯಣ.
ವಿ.ಕೆ.ಆತ್ರೆ.
ಆರ್.ಚಿದಂಬರಂ.
ಆರ್.ಎ.ಮಶೇಲ್ಕರ್.
ಜೆ.ಎಸ್.ಬಜಾಜ್.
ಎಸ್.ಜೆಡ್.ಕಾಸಿಮ್.
ವರ್ಘೀಸ್ ಕುರಿಯನ್.
ಎಂ.ಜಿ.ಕೆ.ಮೆನನ್.
ಎಮ್.ಎಸ್.ಸ್ವಾಮಿನಾಥನ್.
ಕೆ.ಕಸ್ತೂರಿರಂಗನ್.

೨೦೦೯ ರ  ಪ್ರಶಸ್ತಿಯನ್ನು ಖ್ಯಾತ ರಕ್ಷಣಾ ವಿಜ್ಞಾನಿ  ಡಾ.ವಿಜಯ್ ಕುಮಾರ್ ಸರಸ್ವತ್ ರವರು ಸ್ವೀಕರಿಸಿದರು.ಅವರು ಸತತ ಮೂರು ಬಾರಿ ಅಗ್ನಿ-೩ ಕ್ಷಿಪಣಿಗಳನ್ನು ಯಶಸ್ವಿಯಾಗಿ ಪ್ರಥಕಣಿಸಿದರು.

ಮರಣ
ನಾಯುಡಮ್ಮ ರವರು ಏರ್ ಇಂಡಿಯಾ -೧೮೨  ಬಾಂಬ್ ದಾಳಿಯಲ್ಲಿ ೨೩ ಜೂನ್ ೧೯೮೫ ರಂದು ಸಿಖ್ ಉಗ್ರಗಾಮಿ ಗುಂಪಿನಿಂದ ನಡೆದ ದಾಳಿಯಿಂದ ಮೃತಪಟ್ಟರು.  ನಾಯುಡಮ್ಮ ರವರ ಮರಣದ ನಂತರ ಅವರ ಪತ್ನಿ ಆತ್ಮಹತ್ಯೆ ಮಾಡಿಕೊಂಡರು.

ಉಲ್ಲೇಖಗಳು
ಫ್ರೆಡರಿಕ್ ವೊಹ್ಲರ್

ಫ್ರೆಡರಿಕ್ ವೊಹ್ಲರ್ ಐರ್ಲೆಂಡಿನ ವಿಜ್ಞಾನಿ .

ಜೀವನ
ವೊಹ್ಲರ್ ಜುಲೈ ೩೧, ೧೮೦೦ರಲ್ಲಿ ಹನೌನ ಎಸ್ಚೆರ್ಶೈಮಲ್ಲಿ ಜನಿಸಿದರು. ೧೮೨೩ರಲ್ಲಿ ತಮ್ಮ ವೈದ್ಯಕೀಯ ಶಿಕ್ಷಣವನ್ನು ಮುಗಿಸಿದರು. ೧೮೨೬ರಿಂದ ೧೮೩೧ರವರೆಗೆ ರಸಾಯನಶಾಸ್ತ್ರವನ್ನು ಬರ್ಲಿನ್ನಿನ ಪಾಲಿಟೆಕ್ನಿಕ್ ಶಾಲೆಯಲ್ಲಿ ಹಾಗೂ ಕಾಸೆಲ್ಲಿನ ಪಾಲಿಟೆಕ್ನಿಕ್ ಶಾಲೆಯಲ್ಲಿ ಭೋಧಿಸಿದರು. ನಂತರ ಗೊಟ್ಟಿಂಗನ್ನಿನ ವಿಶ‍್ವವಿದ್ಯಾನಿಲಯದಲ್ಲಿ ರಸಾಯನಶಾಸ್ತ್ರದ ಪ್ರಾದ್ಯಾಪಕರಾದರು. ೧೮೩೪ರಲ್ಲಿ ಅವರು ರಾಯಲ್ ಸ್ವೀಡಿಷ್ ಅಕಾಡೆಮಿ ಆಫ್ ಸೈನ್ಸಸ್ನ ವಿದೇಶಿ ಸದಸ್ಯರಾಗಿ ಆಯ್ಕೆಯಾದರು.

ರಸಾಯನಶಾಸ್ತ್ರಕ್ಕೆ ಕೊಡುಗೆಗಳು
೧೮೨೮ರಲ್ಲಿ ವೊಹ್ಲರ್ನ ಸಂಶ್ಲೇಷಣೆಯ ಮೂಲಕ ಅಮೋನಿಯಂ ಸೈನೇಟಿನಿಂದ ಯೂರಿಯಾವನ್ನು ಸಂಶ‍್ಲೇಷಿಸಿದನು. ವೊಹ್ಲರನ್ನು ಸಾವಯವ ರಸಾಯನಶಾಸ್ತ್ರದ ಪ್ರವರ್ತಕ ಎಂದು ಪರಿಗಣಿಸಲಾಯಿತು. ವೊಲ್ಹರ್ ಬೆರಿಲಿಯಂ,ಸಿಲಿಕಾನ್ ಹಾಗೂ ಸಿಲಿಕಾನ್  ನೈಟ್ರೈಡಿನ ಸಹ ಸಂಶೋಧಕ ಮತ್ತು ಕ್ಯಾಲ್ಸಿಯಂ ಕಾರ್ಬೈಡಿನ ಸಂಶ್ಲೇಷಣೆ ಕೂಡಾ ಮಾಡಿದ್ದನು. ೧೮೩೪ರಲ್ಲಿ ವೊಹ್ಲರ್ ಹಾಗೂ ಜಸ್ಟಸ್ ಲೈಬಿಗ್ ಕಹಿ ಬಾದಾಮಿ ತೈಲದ ತನಿಖೆಯನ್ನು ಪ್ರಕಟಿಸಿದರು. ಅವರು ಇಂಗಾಲ , ಜಲಜನಕ ಹಾಗೂ ಆಮ್ಲಜನಕದ ಪರಮಾಣುಗಳು ಒಂದು ಅಂಶದಂತೆ ವರ್ತಿಸಬಹುದು,ಒಂದು ಅಂಶದ ಸ್ಥಳವನ್ನು ತೆಗೆದುಕೊಳ್ಳಬಹುದು ಮತ್ತು ರಾಸಾಯನಿಕ ಸಂಯುಕ್ತಗಳಲ್ಲಿನ ಅಂಶಗಳಿಗೆ ವಿನಿಮಯಗೊಳ್ಳುತ್ತದೆ ಎಂದು ತಮ್ಮ ಪ್ರಯೋಗದಿಂದ ಸಾಬೀತುಪಡಿಸಿದರು. ೧೮೨೭ರಲ್ಲಿ ವೊಹ್ಲರ್ ಅಲೂಮಿನಿಯಂ ಲೋಹವನ್ನು ಆವಿಷ್ಕರಿಸಿದನು.

ನಿಧನ
ವೊಹ್ಲರ್ ಇವರು ೨೩ ಸೆಪ್ಟೆಂಬರ್ ೧೮೮೨ ರಂದು ಗೊಟ್ಟಿಂಗನ್ನಲ್ಲಿ ನಿಧನರಾದರು.

ಉಲ್ಲೇಖಗಳು

ವಿಜ್ಞಾನಿಗಳು
ವ್ಯಭಿಚಾರ

ವ್ಯಭಿಚಾರ (ಹಾದರ) ಎಂದರೆ ಸಾಮಾಜಿಕ, ಧಾರ್ಮಿಕ, ನೈತಿಕ ಅಥವಾ ಕಾನೂನಾತ್ಮಕ ಆಧಾರದಲ್ಲಿ ಆಕ್ಷೇಪಾರ್ಹ ಎಂದು ಪರಿಗಣಿಸಲಾದ ವಿವಾಹೇತರ ಸಂಭೋಗ. ವ್ಯಭಿಚಾರವನ್ನು ರೂಪಿಸುವ ಲೈಂಗಿಕ ಚಟುವಟಿಕೆಗಳು, ಜೊತೆಗೆ, ಸಾಮಾಜಿಕ, ಧಾರ್ಮಿಕ ಹಾಗೂ ಕಾನೂನಾತ್ಮಕ ಪರಿಣಾಮಗಳು ಬದಲಾಗುತ್ತಾವಾದರೂ, ಈ ಪರಿಕಲ್ಪನೆಯು ಅನೇಕ ಸಂಸ್ಕೃತಿಗಳಲ್ಲಿ ಅಸ್ತಿತ್ವದಲ್ಲಿದೆ ಮತ್ತು ಕ್ರೈಸ್ತ ಧರ್ಮ, ಇಸ್ಲಾಂ ಧರ್ಮ, ಹಾಗೂ ಯಹೂದಿ ಧರ್ಮದಲ್ಲಿ ಸಮಾನವಾಗಿದೆ. ಸಂಭೋಗದ ಒಂದು ಏಕಮಾತ್ರ ಕೃತ್ಯವು ವ್ಯಭಿಚಾರ ಎನಿಸಿಕೊಳ್ಳಲು ಸಾಮಾನ್ಯವಾಗಿ ಸಾಕಾಗಿದೆ, ಮತ್ತು ಹೆಚ್ಚು ದೀರ್ಘಾವಧಿಯ ಲೈಂಗಿಕ ಸಂಬಂಧವನ್ನು ಕೆಲವೊಮ್ಮೆ ಪ್ರಣಯ ಪ್ರಸಂಗ ಎಂದು ಸೂಚಿಸಲಾಗುತ್ತದೆ.

ಐತಿಹಾಸಿಕವಾಗಿ, ಅನೇಕ ಸಂಸ್ಕೃತಿಗಳು ವ್ಯಭಿಚಾರವನ್ನು ಬಹಳ ಗಂಭೀರವಾದ ಅಪರಾಧವೆಂದು ಪರಿಗಣಿಸಿದ್ದವು, ಮತ್ತು ಕೆಲವು ಸಾಮಾನ್ಯವಾಗಿ ಮಹಿಳೆಗೆ ಮತ್ತು ಕೆಲವೊಮ್ಮೆ ಪುರುಷನಿಗೆ ತೀವ್ರ ದಂಡನೆಯನ್ನು ಒಳಗೊಳ್ಳುತ್ತವೆ, ಜೊತೆಗೆ ಮರಣದಂಡನೆ, ಅಂಗಹೀನಗೊಳಿಸುವಿಕೆ ಅಥವಾ ಚಿತ್ರಹಿಂಸೆ ಸೇರಿದಂತೆ ದಂಡಗಳಿರುತ್ತವೆ.

ಉಲ್ಲೇಖಗಳು 

ಮಾನವ ಲೈಂಗಿಕತೆ
ಕಸಿಮಾಡುವಿಕೆ (ಸಸ್ಯಶಾಸ್ತ್ರ)

ಎರಡು ಬೇರೆ ಬೇರೆ ಸಸ್ಯಗಳ ಭಾಗಗಳನ್ನು ಒಗ್ಗೂಡಿಸಿ ಒಂದಾಗಿ ಬೆಳೆಸುವ ಒಂದು ಕ್ರಮ (ಗ್ರಾಫ್ಟಿಂಗ್). ಅಬೀಜೋತ್ಪಾದನೆಯಂತೆಯೇ ಈ ವಿಧಾನದಿಂದಲೂ ಸಸ್ಯಗಳನ್ನು ವೃದ್ಧಿ ಮಾಡಬಹುದಾದರೂ ಇವೆರಡು ಕ್ರಮಗಳಲ್ಲೂ ಅನೇಕ ವ್ಯತ್ಯಾಸಗಳುಂಟು. (ನೋಡಿ- ಅಬೀಜೋತ್ಪಾದನೆ) ಒಂದು ಸಸ್ಯದ ಭಾಗ ಬೇರು ಬಿಟ್ಟು ಸ್ವಂತವಾಗಿ ಬೆಳೆಯುತ್ತಿರುವ ಸಸ್ಯದ ಕಾಂಡ, ಬೊಡ್ಡೆ ಅಥವಾ ತಾಳು. ಇದನ್ನು ಕಸಿತಾಳು (ಸ್ಟಾಕ್) ಎನ್ನುತ್ತಾರೆ. ಇದರ ಮೇಲೆ ಕೂರಿಸಿ ಸೇರಿಸುವ ಭಾಗ ಸ್ವಂತವಾಗಿ ಬೆಳೆಯುತ್ತಿರುವ ಉತ್ತಮ ಗುಣಗಳುಳ್ಳ ಮತ್ತೊಂದು ಸಸ್ಯದ್ದು. ಈ ಭಾಗ ಕೊಂಬೆ, ಕುಡಿ, ಕೊನೆ, ಕಣ್ಣು ಅಥವಾ ಅಂಟಾಗಿರಬಹುದು. ಈ ಭಾಗವನ್ನು ಕಸಿ ಕೊಂಬೆ (ಸೈಯನ್) ಎನ್ನುತ್ತಾರೆ. ತಾಳು ಮತ್ತು ಕಸಿಕೊಂಬೆ ಸರಿಕೂಡಿದರೆ, ಕಸಿ ಕೊಂಬೆಯಿಂದ ಹೊರಡುವ ರೆಂಬೆ, ಎಲೆ, ಹೂ ಇತ್ಯಾದಿ ಅದರ ತಳಿಯನ್ನೇ ಹೋಲುತ್ತವೆ.  ತಾಳಿನ ಕೆಲಸ ಬೇರುಗಳಿಂದ ನೀರು ಹಾಗೂ ಲವಣಗಳನ್ನು ಕಸಿಕೊಂಬೆಗೆ ಒದಗಿಸುವುದು ಮತ್ತು ಅದಕ್ಕೆ ಆಸರೆಯಾಗಿರುವುದು ಅಷ್ಟೆ. ತಾಳು ಮತ್ತು ಕಸಿಕೊಂಬೆ ಪರಸ್ಪರ ವಿರೋಧವಾಗಿರಬಾರದು ಅಂದರೆ ಬೇರೆ ಬೇರೆ ಜಾತಿಯವಾಗಿರಬಾರದು. ಆದರೆ, ಅಪೂರ್ವವಾಗಿ ಒಂದೇ ಕುಟುಂಬದ ಎರಡು ಜಾತಿಗಳನ್ನು ಕೂಡಿಸುವುದೂ ಉಂಟು.

ಕಸಿ ಕಟ್ಟುವ ಉದ್ದೇಶ ಮತ್ತು ಉಪಯೋಗಗಳು: 1 ಇಷ್ಟಪಟ್ಟ ಲಕ್ಷಣಗಳುಳ್ಳ ಸಸ್ಯಗಳ ಪ್ರಭೇದಗಳನ್ನು ಉಳಿಸಿಡುವುದು ಮತ್ತು ಹೆಚ್ಚಿಸುವುದು. 2 ತುಂಡು ಹಾಕಿಯೋ ಇತರ ಬಗೆಯ ಅಬೀಜೋತ್ಪಾದನ ಕ್ರಮದಿಂದಲೋ ಸಸ್ಯಗಳನ್ನು ಹೆಚ್ಚಿಸಿಕೊಳ್ಳಲು ಸಾಧ್ಯವಾಗದಿದ್ದರೆ ಕಸಿಕಟ್ಟಿ ಹಾಗೆ ಮಾಡಿಕೊಳ್ಳಬಹುದು. 3 ಒಂದು ಪ್ರದೇಶದ ಹವೆ ಮತ್ತು ಮಣ್ಣು ಪ್ರತಿಕೂಲವಾಗಿ ಸಸ್ಯದ ತಳಿಗಳು ಚೆನ್ನಾಗಿ ಬೆಳೆಯದಿದ್ದರೆ, ಆ ಪ್ರತಿಕೂಲಗಳನ್ನು ಎದುರಿಸಿ ರೋಗರುಜಿನಗಳಿಗೆ ಈಡಾಗದಂಥ ಸ್ಥಳೀಯ ಬುಡಗಳ ಮೇಲೆ ಈ ತಳಿಗಳನ್ನು ಕಸಿ ಕಟ್ಟಿ ಬೆಳೆಸಿಕೊಳ್ಳಬಹುದು. ಉದಾಹರಣೆಗೆ ಕಿತ್ತಳೆ (ಕೊಡಗು ಅಥವಾ ನಾಗಪುರಿ ಕಿತ್ತಳೆ) ಗಿಡವನ್ನು ಅದರ ಸ್ವಂತ ಬೇರಿನ ತಾಳಿನ ಮೇಲೆಯೇ ಬೆಳೆಯಲು ಬಿಟ್ಟಲ್ಲಿ ಅದು ಡೈ ಬ್ಯಾಕ್ ಎಂಬ ರೋಗಕ್ಕೆ ತುತ್ತಾಗುತ್ತದೆ. ಅದರ ಬದಲು ಗಜನಿಂಬೆ ತಾಳಿನ ಮೇಲೆ ಕಸಿ ಕಟ್ಟಿದಲ್ಲಿ ಪ್ರವರ್ಧಮಾನಕ್ಕೆ ಬರುತ್ತದೆ.  ನಿರ್ಬಲ ತಳಿ ಅಥವಾ ವಂಶಗಳನ್ನು ಬಲವಾದ ತಾಳಿನ ಮೇಲೆ ಕಸಿ ಹಾಕಿದರೆ ಇವು ಕೂಡ ಬಲಗೊಳ್ಳುತ್ತವೆ. 4 ಶೀಘ್ರವಾಗಿ ಫಲ ದೊರಕಿಸಿಕೊಳ್ಳಲು ಕಸಿ ಹಾಕುತ್ತಾರೆ. ಉದಾಹರಣೆಗೆ ಸಪೋಟ; ಇದನ್ನು ಬೀಜದಿಂದಲೇ ಬೆಳೆಸಿದರೆ ಫಲಕ್ಕಾಗಿ ಸುಮಾರು 8-10 ವರ್ಷ ಕಾಯಬೇಕು. ಅದೇ ಕಸಿ ಕಟ್ಟಿದ ಸಪೋಟ 2-3 ವರ್ಷಗಳಲ್ಲಿ ಫಲ ಕೊಡುತ್ತದೆ. 5 ಸಾಮಾನ್ಯವಾಗಿ ತಾಳಿನ ಗುಣ ಕಸಿಕೊಂಬೆಗೂ ಕಸಿಕೊಂಬೆಯ ಗುಣ ತಾಳಿಗೂ ವರ್ಗವಾಗುವುದಿಲ್ಲ. ಎರಡೂ ಒಟ್ಟಿಗೆ ಬೆಳೆದರೂ ತಮ್ಮ ಪ್ರತ್ಯೇಕ ಗುಣಗಳನ್ನೇ ಉಳಿಸಿಕೊಳ್ಳುತ್ತವೆ. ಆದರೆ ಕೆಲವು ಸಸ್ಯಗಳಲ್ಲಿ ತಾಳಿನ ಪ್ರಭಾವ ಕಸಿಕೊಂಬೆಯ ಮೇಲೆ ಕಾಣಬರುವುದುಂಟು. ಉದಾಹರಣೆಗೆ ಗುಜ್ಜು, ಚಿಲಕ ಒಡೆಯುವುದು (ಪ್ರೊಲಿಫೆರೇಶನ್) ಮುಂತಾದುವು. 6 ಕೆಲವು ವೇಳೆ ಗಾಯದಿಂದ ಎರಡಾಗಿರುವ ಸಸ್ಯಭಾಗಗಳನ್ನು ಕಸಿ ಕಟ್ಟಿ ಒಗ್ಗೂಡಿಸಬಹುದು. ಇದನ್ನು ಸೇತುವೆ ಕಸಿ (ಬ್ರಿಜ್ ಗ್ರಾಫ್ಟಿಂಗ್) ಎನ್ನುತ್ತಾರೆ.

ಕಸಿ ಕಟ್ಟುವ ಕ್ರಮಗಳನ್ನು ಸ್ಥೂಲವಾಗಿ ಎರಡು ವಿಧಗಳಾಗಿ ವರ್ಗಮಾಡುತ್ತಾರೆ. ಕಸಿಕೊಂಬೆಯ ಕಸಿ (ಗ್ರಾಫ್ಟಿಂಗ್), ಕಣ್ಣು ಕಸಿ (ಬಡ್ಡಿಂಗ್).

ತೋಟಗಾರಿಕಾ ತಂತ್ರಗಳು
ಯೂಕ್ಲಿಡ್

ಯೂಕ್ಲಿಡ್ ಒಬ್ಬ ಮಹಾನ್ ಗಣಿತಜ್ಞನಾಗಿದ್ದು ಅವರನ್ನು  ಜ್ಯಾಮಿತಿಯ ಪಿತಾಮಹ ಎಂದು ಉಲ್ಲೇಖಿಸಲ್ಪಡಲಾಗುತ್ತದೆ.  'ರೇಖಾಗಣಿತದ ತಂದೆ' ಎಂದು ಹೆಸರುವಾಸಿಯಾದ  ಯೂಕ್ಲಿಡ್ ರೇಖಾಗಣಿತ  ಕಲಿಯಲು ಯಾವುದೇ ರಾಜಮಾರ್ಗವಿಲ್ಲ ಎಂಬುದಾಗಿ ಹೇಳಿದ್ದಾರೆ. 'ಯೂಕ್ಲಿಡ್' ಎನ್ನುವುದು  ಗ್ರೀಕ್ ಹೆಸರಿನ ಆಂಗ್ಲೀಕೃತ   ಆವೃತ್ತಿಯಾಗಿದ್ದು ಇದರ ಅರ್ಥ ಪ್ರಖ್ಯಾತ ಅಥವಾ ಖ್ಯಾತಿ ಎಂಬುದಾಗಿದೆ.

ಜೀವನ
ಯೂಕ್ಲಿಡ್ ರವರು ಅಲೆಕ್ಸಾಂಡ್ರಿಯದಲ್ಲಿ ಹುಟ್ಟಿದರು.ಅವರು ಒಂದನೇ ಟಾಲೆಮಿಯ ಕಾಲದಲ್ಲಿ ಅಲೆಕ್ಸಾಂಡ್ರಿಯದಲ್ಲಿ ಸಕ್ರಿಯರಾಗಿದ್ದರು. ಯೂಕ್ಲಿಡ್ ರವರ 'ಅಂಶಗಳು' ಗಣಿತಶಾಸ್ತ್ರದ ಇತಿಹಾಸದಲ್ಲಿ ಅತ್ಯಂತ ಪ್ರಭಾವಶಾಲಿ ಕಾರ್ಯಗಳಲ್ಲಿ ಒಂದಾಗಿದೆ, ೧೯ನೇ ಶತಮಾನದ  ಅಂತ್ಯದವರೆಗೂ ಅದರ ಪ್ರಕಟಣೆಯ ಸಮಯದಿಂದ ಗಣಿತಶಾಸ್ತ್ರವನ್ನು ಕಲಿಸಲು ಅದೇ ಪಠ್ಯಪುಸ್ತಕವನ್ನು ಉಪಯೋಗಿಸುತ್ತಿದ್ದರು. ಯೂಕ್ಲಿಡ್ನ ಅಂಶಗಳು ಈಗ ಯೂಕ್ಲಿಡ್ನ ರೇಖಾಗಣಿತವನ್ನು  ಸಣ್ಣ ಗುಂಪುಗಳ ಮೂಲತ್ವಗಳಿಂದ ಕರೆಯುವ ಪ್ರಮೇಯಗಳನ್ನು ನಿರ್ಣಯಿಸಿತು.ಅವರು ರೇಖಾಗಣಿತದ ಬಗೆಗೆ ತಮಗೆ ಲಭ್ಯವಿದ್ದ ಎಲ್ಲಾ ಮಾಹಿತಿಗಳನ್ನು ಸಂಗ್ರಹಿಸಿ ಹದಿಮೂರು ಪುಸ್ತಕಗಳ ರೂಪದಲ್ಲಿ ವ್ಯವಸ್ಥಿತವಾಗಿ ಬರೆದಿಟ್ಟ ಮಹಾವಿಜ್ಞಾನಿ. ಈ ಪುಸ್ತಕಗಳನ್ನು 'ಎಲಿಮೆಂಟ್ಸ್' ಎಂದು ಕರೆಯಲಾಗಿದೆ. ಯೂಕ್ಲಿಡ್ನ ಬಳಿಕ ಸುಮಾರು ೨೩೦೦ ವರ್ಷಗಳಿಂದ ಶಾಲೆಗಳಲ್ಲಿ ರೇಖಾಗಣಿತದ ಪಾಠ ಹೇಳುತ್ತಿರುವುದು ಯೂಕ್ಲಿಡ್ನ ಪುಸ್ತಕಗಳನ್ನು ಆಧರಿಸಿಯೇ.

ಶಿಕ್ಷಣ
ಯೂಕ್ಲಿಡ್ ಪ್ಲಾಟೊ ಸ್ಥಾಪಿಸಿದ ಅಕಾಡೆಮಿಯಲ್ಲಿ ಶಿಕ್ಷಣ ಪಡೆದ.ಗಣಿತ ಕಲಿಯಲು ಅಲ್ಲಿ ಅಪಾರ ಅವಕಾಶವಿರುತ್ತಿತ್ತು. ಬಳಿಕ ಕೆಲವು ರಾಜಕೀಯ ಕಾರಣಗಳಿಂದ ಅಲೆಗ್ಸಾಂಡ್ರಿಯ ಸೇರಿದ.  ಟಾಲೆಮಿ ಅಲ್ಲಿ ರಾಜನಾಗಿದ್ದ.ಅವನಿಗೆ ರೇಖಾಗಣಿತ ಕಲಿಸುವ ಅವಕಾಶ ಯೂಕ್ಲಿಡ್ಗೆ ಒದಗಿತ್ತು.ಅಲೆಗ್ಸಾಂಡ್ರಿಯದಲ್ಲೆಲ್ಲಾ ಯೂಕ್ಲಿಡ್ ಪ್ರಸಿದ್ಧನಾಗಿದ್ದ. ಯೂಕ್ಲಿಡ್ಗೆ ದ್ಯುತಿಶಾಸ್ತ್ರದಲ್ಲಿಯೂ ಸಾಕಷ್ಟು ಜ್ಞಾನವಿತ್ತು.

ಎಲಿಮೆಂಟ್ಸ್ ನ  ಸಂಪುಟಗಳ ವಿವರ
ಕ್ರಿ.ಶ. ೧೨ ನೆಯ ಶತಮಾನದಲ್ಲಿ ಯೂಕ್ಲಿಡ್ನ ಪುಸ್ತಕಗಳು ಅರೇಬಿಕ್ ಭಾಷೆಯಿಂದ ಲ್ಯಾಟಿನ್ ಗೆ ತರ್ಜುಮೆಗೊಂಡವು. ಹದಿಮೂರು ಸಂಪುಟಗಳ 'ಎಲಿಮೆಂಟ್ಸ್' ನಲ್ಲಿ ಮೊದಲ ಸಂಪುಟ ಬಿಂದು, ರೇಖೆಗಳು , ವೃತ್,ತ್ರಿಭುಜಗಳು ಮೊದಲಾದವನ್ನು ಕುರಿತಿದೆ. ಎರಡನೆಯ ಸಂಪುಟದಲ್ಲಿ ರೇಖಾಗಣಿತದ ಆಕೃತಿಗಳನ್ನು ರಚಿಸುವ ವಿಧಾನಗಳನ್ನು ಕುರಿತು ತಿಳಿಸಲಾಗಿದೆ. ಮೂರು , ನಾಲ್ಕನೆಯ ಸಂಪುಟಗಳು ವೃತ್ತಗಳ ಬಗ್ಗೆ ವಿವರಗಳನ್ನು ಕೊಡುತ್ತವೆ. ಐದು, ಆರನೆಯ ಸಂಪುಟಗಳ ಪ್ರಮಾಣ ಮತ್ತು ಅನುಪಾತದ ನಿಯಮಗಳು ಹಾಗೂ ಅವುಗಳ ಅನ್ವಯ ಕುರಿತು ಹೇಳಿದರೆ ೧೧,೧೨ ಮತ್ತು ೧೩ ನೆಯ ಸಂಪುಟಗಳು  ಘನ ರೇಖಾಗಣಿತ ಕುರಿತಿದೆ. ಉಳಿದಂತೆ ಈ ಪುಸ್ತಕಗಳು ಘನ, ಪಿರಮಿಡ್, ಗೋಳ ಇತ್ಯಾದಿ ಘನಾಕೃತಿಗಳ ಬಗ್ಗೆ ಮಾಹಿತಿ ನೀಡುತ್ತವೆ. ಅಲ್ಬರ್ಟ್ ಐನ್ಸ್ಟೈನ್ ಎಂಬ ಪ್ರಖ್ಯಾತ ವಿಜ್ಞಾನಿ ಯೂಕ್ಲಿಡ್ನ ರೇಖಾಗಣಿತದಿಂದ ಪ್ರಭಾವಿತನಾದ. ಜರ್ಮನ್ ಗಣಿತಜ್ಞ ರೀಮಾನ್ ಸಹ  ಯೂಕ್ಲಿಡ್ ಗಣಿತಜ್ಞವನ್ನು ಅಭ್ಯಸಿಸಿದ್ದ.ಯೂಕ್ಲಿಡ್ ಇಂತಹ ಒಬ್ಬ ಮಹಾ ವಿಜ್ಞಾನಿ.

ಯೂಕ್ಲಿಡ್ನ ಕಳೆದುಹೋದ ಕೃತಿಗಳು 
ಕೋನಿಕ್ಸ್.
ಪೊರ್ಸಿಮ್ಸ್.
ಸೂಡೊರಿಯಾ.
ಸರ್ಫೇಸ್ ಲೋಕೈ.
ಯಂತ್ರಶಾಸ್ತ್ರದಲ್ಲಿ ನ ಹಲವಾರು ಕೃತಿಗಳು.

ಇತರ ಕೃತಿಗಳು

ಡಾಟಾ.
ಕ್ಯಾಟೊಪ್ಟ್ರಿಕ್ಸ್.
ಡಿವಿಸ್ಯನ್ಸ್  ಆಫ್ ಫಿಗರ್.
ಫಿನೋಮಿನಾ.
ಆಪ್ಟಿಕ್ಸ್(ದೃಗ್ವಿಜ್ಞಾನ).

ಗೌರವ
ಯುರೋಪಿಯನ್ ಸ್ಪೇಸ್ ಏಜೆನ್ಸಿಯ (ESA) ಯೂಕ್ಲಿಡ್ ಗಗನನೌಕೆಯನ್ನು ಅವರ ಗೌರವಾರ್ಥವಾಗಿ ಹೆಸರಿಸಲಾಯಿತು.

ಹೆಸರುವಾಸಿಯಾಗಿದ್ದು
ಯೂಕ್ಲಿಡಿಯನ್ ಜಿಯೋಮೆಟ್ರಿ.
ಯೂಕ್ಲಿಡ್ಸ್ ಎಲಿಮೆಂಟ್ಸ್.
ಯೂಕ್ಲಿಡಿಯನ್ ಆಲ್ಗೋರಿಥಮ್.

ನಿಧನ
ಯೂಕ್ಲಿಡ್ ರವರು ಅಲೆಕ್ಸಾಂಡ್ರಿಯದಲ್ಲಿ(ಈಜಿಪ್ಟ್‌) ಮರಣ ಹೊಂದಿದರು.

ಉಲ್ಲೇಖ
ಡೇಲ್ ಲೆಸ್ಟರ್ ಬೊಗರ್

ಡೇಲ್ ಲೆಸ್ಟರ್ ಬೊಗರ್ ಅಮೇರಿಕದ ಔಷಧೀಯ ಮತ್ತು ಸಾವಯವ
ರಸಾಯನಶಾಸ್ತ್ರಜ್ಞರಾಗಿದ್ದರು. ಲಾಜೋಲ್ಲಾ, ಸಿ.ಎ ನಲ್ಲಿರುವ ದಿ ಸ್ಕ್ರಿಪ್ಪ್ಸ್ ರಿಸರ್ಚ್ ಇನ್ಸ್ಟಿಟ್ಯೂಟ್ನಲ್ಲಿ ಕೆಮಿಸ್ಟ್ರಿ ಇಲಾಖೆಯ ಅಧ್ಯಕ್ಷರಾಗಿದ್ದರು.

ವಿದ್ಯಾಭ್ಯಾಸ
ಡೇಲ್ ಬೊಗರ್ ೨೨ ಆಗಸ್ಟ್ ೧೯೫೩ ರಂದು ಕನ್ಸಾಸ್ನ ಹಚಿನ್ಸದಲ್ಲಿ ಜನಿಸಿದರು. ಕನ್ಸಾಸ್ನ ವಿಶ್ವವಿದ್ಯಾಲಯದಲ್ಲಿ ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು. ೧೯೮೦ರಲ್ಲಿ  ಪಿ.ಹೆಚ್.ಡಿ  ವಿದ್ಯಾಭ್ಯಾಸವನ್ನು ಮುಗಿಸಿದರು. ಪದವೀಧರ ಶಾಲೆಯ ನಂತರ, ಅವರು ಕನ್ಸಾಸ್ ವಿಶ್ವವಿದ್ಯಾನಿಲಯದ ಶಿಕ್ಷಣಕ್ಕಾಗಿ  ಸೇರಿಕೊಂಡರು. ಅಲ್ಲಿ ಅವರು ವೈದ್ಯಕೀಯ ರಸಾಯನಶಾಸ್ತ್ರದ  ಸಹಾಯಕ ಪ್ರಾಧ್ಯಾಪಕರಾಗಿದ್ದರು (೧೯೭೧-೧೯೮೫).

ಜೀವನ
ಪರ್ಡ್ಯೂ ವಿಶ್ವವಿದ್ಯಾಲಯದಲ್ಲಿ ರಸಾಯನಶಾಸ್ತ್ರದ  ಪ್ರಾಧ್ಯಾಪಕರಾಗಿದ್ದರು (೧೯೮೫-೧೯೯೧). ಪ್ರಸ್ತುತ, ಕೆಮಿಸ್ಟ್ರಿ ಇಲಾಖೆಯ ಅಧ್ಯಕ್ಷತೆಯಲ್ಲಿ,  ಅವರು ರಿಚರ್ಡ್ ಮತ್ತು ಆಲಿಸ್ ಕ್ರೇಮರ್ ಪ್ರೊಫೆಸರ್ ಮತ್ತು ರಸಾಯನ ಶಾಸ್ತ್ರದ ಸ್ನಾಗ್ಸ್ ಇನ್ಸ್ಟಿಟ್ಯೂಟ್ನ ಸದಸ್ಯರಾಗಿದ್ದರು. ನೈಸರ್ಗಿಕ ಉತ್ಪನ್ನ ಸಂಶ್ಲೇಷಣೆ, ಸಂಶ್ಲೇಷಿತ ವಿಧಾನ, ಔಷಧೀಯ ರಸಾಯನಶಾಸ್ತ್ರ,  ಮತ್ತು ಸಂಯೋಜಿತ ರಸಾಯನಶಾಸ್ತ್ರ ಸೇರಿದಂತೆ ಸಾವಯವ  ರಸಾಯನಶಾಸ್ತ್ರ ಕ್ಷೇತ್ರದಲ್ಲಿ ಬೋಗರ್ ಸಕ್ರಿಯವಾಗಿ ಪಾಲ್ಗೊಂಡಿದ್ದರು. ಸಂಶ್ಲೇಷಿತ ಸಾವಯವ ರಸಾಯನಶಾಸ್ತ್ರದ  ಪುಸ್ತಕದ ಲೇಖಕರಾಗಿದ್ದರು.

ಪ್ರಶಸ್ತಿಗಳು
ಎನ್ಎಸ್ಎಫ್ ಪ್ರಿಡೋಕ್ಟೊರಲ್ ಫೆಲೋಶಿಪ್
೧೯೭೫-೭೮ ಸೀರಿಯಲ್ ಸ್ಕಾಲರ್ ಪ್ರಶಸ್ತಿ 
೧೯೮೧-೮೪ ಎನ್ಐಎಚ್ ಸಂಶೋಧನಾ ವೃತ್ತಿಜೀವನ ಅಭಿವೃದ್ಧಿ  ಪ್ರಶಸ್ತಿ
೧೯೮೩-೮೮ ಆಲ್ಪ್ರೆಡ್ ಪಿ. ಸ್ಲೋನ್ ಫೆಲೋ 
೧೯೮೫-೮೯ ಎಸಿಎಸ್ ಆರ್ಥರ್ ಸಿ. ಕೋಪ್ ಸ್ಕಾಲರ್ ಪ್ರಶಸ್
೧೯೮೮ ಅಮೇರಿಕನ್ ಸೈನಾಮಿಡ್ ಅಕಾಡೆಮಿಕ್ ಪ್ರಶಸ್ತಿ
೧೯೮೮ ಜಪಾನ್  ಸೈನ್ಸ್ ಫೆಲೋ ಪ್ರಚಾರ
೧೯೯೧ ಐಎಸ್ ಹೆಚ್ ಸಿ ಕ್ಯಾಟ್ರಿಟ್ಜ್ಕಿ ಪ್ರಶಸ್ತಿ ಹೆಟರೋಸೈಕ್ಲಿಕ್ ಕೆಮಿಸ್ಟ್ರಿ
 ೧೯೯೭ ಹಾನೊರಿ ಮೆಂಬರ್
 ದಿ ಲುಂಡ್ ಕೆಮಿಕಲ್ ಸೊಸೈಟಿ (ಸ್ವೀಡೆನ್)
 ಎಎನ್ಸಿಎಸ್ ಆಲ್ಡ್ರಿಚ್ ಅವಾರ್ಡ್ ಫಾರ್ ಕ್ರಿಯೇಟಿವಿಟಿ ಇನ್ ಆರ್ಗನಿಕ್ ಸಿಂಥೆಸಿಸ್
೧೯೯೯ ಎ.ಆರ್.ಡೇ ಪ್ರಶಸ್ತಿ
 ಅಮೇರಿಕನ್ ಅಸೋಸಿಯೇಷನ್ ಫಾರ್ ದ ಅಡ್ವಾನ್ಸ್ಮೆಂಟ್ ಆಫ್ ಸೈನ್ಸ್
 ೨೦೦೩ ಅಡ್ರಿಯನ್ ಅಲ್ಬರ್ಟ್ ಮೆಡಲ್
ರಸಾಯನಶಾಸ್ತ್ರದ ರಾಯಲ್ ಸೊಸೈಟಿ
 ೨೦೦೬ ಎಸಿ ಎಸ್ ನೈಸರ್ಗಿಕ ಉತ್ಪನ್ನಗಳ  ಗೌಂಟೇರ್ ಪ್ರಶಸ್ತಿ

ಉಲ್ಲೇಖಗಳು
ಬೀಜ ಒಡೆಯುವಿಕೆ

ಬೀಜ ಒಡೆಯುವಿಕೆ ಎಂದರೆ ಒಬ್ಬ ವ್ಯಕ್ತಿ ಅಥವಾ ಪ್ರಾಣಿಯು ವೃಷಣಗಳ ಬಳಕೆಯನ್ನು ಕಳೆದುಕೊಳ್ಳುವ ಯಾವುದೇ ಶಸ್ತ್ರಚಿಕಿತ್ಸಾ ಸಂಬಂಧಿ, ರಾಸಾಯನಿಕ ಅಥವಾ ಇತರ ಕ್ರಿಯೆ. ಬೀಜ ಒಡೆಯುವಿಕೆಯು ಸಂತಾನ ಶಕ್ತಿಹರಣಕ್ಕೆ ಕಾರಣವಾಗುತ್ತದೆ (ಸಂತಾನೋತ್ಪತ್ತಿಯನ್ನು ತಡೆಯುತ್ತದೆ); ಇದು ನಿರ್ದಿಷ್ಟ ಹಾರ್ಮೋನುಗಳ ಉತ್ಪತ್ತಿಯನ್ನು ಬಹಳವಾಗಿ ಕಡಿಮೆಮಾಡುತ್ತದೆ, ಉದಾಹರಣೆಗೆ ಟೆಸ್ಟಾಸ್ಟೆರೋನ್.

ಮಾನವರು ಸಾಮಾನ್ಯವಾಗಿ ಸಂತಾನೋತ್ಪತ್ತಿಗೆ ಉದ್ದೇಶಿತವಾಗಿರದ ಸಾಕು ಪ್ರಾಣಿಗಳ ಬೀಜ ಒಡೆಯುತ್ತಾರೆ. ಸಾಮಾನ್ಯವಾಗಿ ಅನಗತ್ಯ ಅಥವಾ ಅನಿಯಂತ್ರಿತ ಸಂತಾನೋತ್ಪತ್ತಿಯನ್ನು ತಪ್ಪಿಸಲು; ಮಾನವರಿಂದ ಮತ್ತು ಇತರ ಬೆದರಿಕೆಗಳಿಂದ ಹಿಂಡನ್ನು ರಕ್ಷಿಸುವುದು, ಅಥವಾ ಹಿಂಡಿನೊಳಗಿನ ಆಕ್ರಮಣಶೀಲತೆಯಂತಹ (ಉದಾ. ಒಂದು ಜೀವಜಾತಿಯ ಬೀಜ ಒಡೆಯದ ಗಂಡುಗಳ ಗುಂಪುಗಳ ನಡುವಿನ ಕಾದಾಟ) ಲೈಂಗಿಕ ವರ್ತನೆಯ ಇತರ ಅಭಿವ್ಯಕ್ತಿಗಳನ್ನು ಕಡಿಮೆಮಾಡಲು ಅಥವಾ ತಡೆಯಲು; ಅಥವಾ ಪಶುಸಂಗೋಪನೆಯನ್ನು ಹೆಚ್ಚು ಕಷ್ಟಕರ ಮಾಡಬಹುದಾದ ಲೈಂಗಿಕ ವರ್ತನೆಯ ಇತರ ಪರಿಣಾಮಗಳನ್ನು, ಉದಾಹರಣೆಗೆ ಆ ಜಾತಿಯ ಹತ್ತಿರದ ಹೆಣ್ಣುಗಳತ್ತ ಹೋಗಲು ಪ್ರಯತ್ನಿಸುವಾಗ ಗಡಿ/ಬೇಲಿ/ಆವರಣದ ನಾಶವನ್ನು ಕಡಿಮೆಮಾಡಲು ಸಾಕು ಪ್ರಾಣಿಗಳ ಬೀಜ ಒಡೆಯಲಾಗುತ್ತದೆ.

ಸಾಮಾನ್ಯವಾಗಿ ಗಂಡು ಕುದುರೆಗಳ ಬೀಜವನ್ನು ಎಮ್ಯಾಸ್ಕ್ಯುಲೇಟರ್‌ಗಳನ್ನು ಬಳಸಿ ಒಡೆಯಲಾಗುತ್ತದೆ, ಏಕೆಂದರೆ ಬೀಜದ ಗಂಡು ಕುದುರೆಗಳು ಸಾಕಷ್ಟು ಆಕ್ರಮಣಕಾರಿ ಮತ್ತು ತೊಂದರೆದಾಯಕವಾಗಿರುತ್ತವೆ. ಇದೇ ವಿಷಯವು ಗಂಡು ಹೇಸರಗತ್ತೆಗಳಿಗೆ ಅನ್ವಯಿಸುತ್ತದೆ, ಆದರೆ ಅವು ಸಂತಾನಶಕ್ತಿಯನ್ನು ಹೊಂದಿರುವುದಿಲ್ಲ. ತೂಕ ಹೆಚ್ಚಳವನ್ನು ಮತ್ತು ಗೋಮಾಳಗಳಲ್ಲಿ ನಮ್ರತೆಯನ್ನು ಸುಧಾರಿಸಲು ಅಥವಾ ಎತ್ತುಗಳಾಗಿ ಬಳಸಲು ಗಂಡು ದನಗಳ ಬೀಜ ಒಡೆಯಲಾಗುತ್ತದೆ. ಸಂತಾನೋತ್ಪತ್ತಿ ಮಾಡುವ ಪ್ರಾಣಿಗಳನ್ನು ಹಾಗೇ ಇಡಲಾಗುತ್ತದೆ ಮತ್ತು ಸಂತಾನೋತ್ಪತ್ತಿಗೆ ಬಳಸಲಾಗುತ್ತದೆ; ಮಾರಾಟ ಮಾಡಿದಾಗ ಅವು ಹೆಚ್ಚು ಬೆಲೆಗಳನ್ನು ತಂದುಕೊಡಬಹುದು.

ಆಹಾರಕ್ಕಾಗಿ ಬಳಸಲಾದಾಗ ಪ್ರತ್ಯೇಕ ಗಂಡು ಪ್ರಾಣಿಗಳ ಬೆಳವಣಿಗೆ ಅಥವಾ ತೂಕ ಅಥವಾ ಎರಡನ್ನೂ ಹೆಚ್ಚಿಸಲು ಮತ್ತು ಲೈಂಗಿಕವಾಗಿ ವಯಸ್ಕ ಗಂಡುಗಳ ಮಾಂಸದ ಅನಪೇಕ್ಷಣೀಯ ರುಚಿ ಹಾಗೂ ಗಂಧದ ಕಾರಣದಿಂದ ಜಾನುವಾರುಗಳ ಬೀಜ ಒಡೆಯಬಹುದು. ಸಾಕು ಹಂದಿಗಳಲ್ಲಿ ಈ ದೋಷವು ಲೈಂಗಿಕ ವಯಸ್ಕತೆಯ ನಂತರ ಪ್ರಾಣಿಯ ಕೊಬ್ಬು ಅಂಗಾಂಶಗಳಲ್ಲಿ ಸಂಗ್ರಹಿತವಾಗಿರುವ ಆ್ಯಂಡ್ರೊಸ್ಟೆನಾನ್ ಮತ್ತು ಸ್ಕ್ಯಾಟೋಲ್ ಪ್ರಮಾಣಗಳಿಂದ ಉಂಟಾಗುತ್ತದೆ. ಈ ದೋಷವು ಕೇವಲ ಕೆಲವೇ ಸಂಖ್ಯೆಯ ಹಂದಿಗಳಲ್ಲಿ ಕಂಡುಬರುತ್ತದೆ ಮತ್ತು ಇದನ್ನು ತಳಿವರ್ಧನೆ ಆಯ್ಕೆ, ಆಹಾರ ಮತ್ತು ನಿರ್ವಹಣೆಯ ಮೂಲಕ ನಿಯಂತ್ರಿಸಬಹುದು. ಕೊಬ್ಬನ್ನು ಬಿಸಿಮಾಡಿದಾಗ ಇದು ಬಿಡುಗಡೆಯಾಗುತ್ತದೆ ಮತ್ತು ಗ್ರಾಹಕರಿಗೆ ಅಹಿತಕರವೆಂದು ವ್ಯಾಪಕವಾಗಿ ಪರಿಗಣಿಸಲಾಗಿರುವ ವಿಶಿಷ್ಟ ಗಂಧ ಹಾಗೂ ರುಚಿಯನ್ನು ಹೊಂದಿರುತ್ತದೆ.

ಉಲ್ಲೇಖಗಳು

ಪ್ರಾಣಿಶಾಸ್ತ್ರ
ಕ್ರಿಷಿ ತಾಪಂಡ

ಮುಖ್ಯ ಮೆನು ತೆರೆ
ವಿಕಿಪೀಡಿಯ	ಹುಡುಕು	
Show my notifications
ಬದಲಾವಣೆಗಳು
ನಂತರದ ಸಂಪಾದನೆ →
Krishi Thapanda
೫,೫೪೨ BYTES ADDED, ೨೭ ನಿಮಿಷಗಳ ಹಿಂದೆ
"Krishi Thapanda" ಪುಟವನ್ನು ಅನುವಾದಿಸುವುದರಿಂದ ಸೃಷ್ಟಿಸಲಾಯಿತು
ಕ್ರಿಷಿ ತಾಪಂಡ ಅವರು ರೂಪದರ್ಶಿಯಾಗಿದ್ದಾರೆ ಹಾಗು ಭಾರತೀಯ ನಟಿಯಾಗಿ ಕನ್ನಡ ಚಲನಚಿತ್ರದಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದರೆ. ಅವರು ೨೦೧೬ರಲ್ಲಿ ಅಕಿರ ಎಂಬ ಕನ್ನಡ ಚಲನಚಿತ್ರ ಮೂಲಕ ಚಿತ್ರರಂಗ ಪ್ರವೇಶಿಸಿದರು. ೨೦೧೬ರ 'ಎಸ್ಐಐಎಂಎ'ನ ಉತ್ತಮ ನಟಿ ಪ್ರಶಸ್ತಿಗಾಗಿ ಇವರು ನಾಮನಿರ್ದೇಶನಗೊಂಡಿದ್ದರು.

ಅವರು ೨೦೧೪ರ ಮಿಸ್ ಕರ್ನಾಟಕ ಕಿರೀಟವನ್ನು ತಮ್ಮ ಮುಡಿಗೇರಿಸಿಕೊಂಡರು. ಇವರು ಕನ್ನಡದ ಬಿಗ್ ಬಾಸ್ ೫ನೇಯ ಆವೃತ್ತಿಯಲ್ಲಿ ಬಾಗವಹಿಸಿದ್ದರು.

ವೈಯಕ್ತಿಕ ಜೀವನ 
ಕ್ರಿಷಿ ತಾಪಂಡ ಅವರು ೨೩ನೇ ಸೆಪ್ಟೆಂಬರ್ ರಂದು ಕೊಡಗಿನಲ್ಲಿ ಜನಿಸಿದರು. ಅವರು ತಮ್ಮ ಪದವಿ ಪೂರ್ವ ಶಿಕ್ಷಣವನ್ನು ಚಿನ್ಮಯ ವಿದ್ಯಾಲ್ಯದಲ್ಲಿ ಹಾಗು ಡಿಪ್ಲೊಮಾ ಪದವಿಯನ್ನು(ಮಾಹಿತಿ ವಿಜ್ಞಾನ ) ಎಚ್ಏಎಲ್ ನಲ್ಲಿ ಪಡೆದರು.

ವೃತ್ತಿಜೀವನ 
ರೂಪದರ್ಶಿ ಹಾಗು ನಟಿಯಗಿ ಕಾರ್ಯ ನಿರ್ವಹಿಸುವಮುನ್ನ ಇವರು ಇಂಟರ್ಕಾಲ್ ಎಂಬಲ್ಲಿ ಸಹಾಯಕ ವ್ಯವಸ್ಥಾಪಕರಾಗಿ ಕೆಲಸ ಮಾಡುತ್ತಿದ್ದರು.

೨೦೧೫-೨೦೧೬ 
ಇಂಟರ್ಕಾಲ್ ಎಂಬಲ್ಲಿ ಕೆಲಸ ಮಾಡುವ ಸಮಯದಲ್ಲೆ 'ಕಹಿ' ಅನ್ನುವ ಕನ್ನಡ ಚಲನಚಿತ್ರದಲ್ಲಿ ನಟಿಸಲು ಅವಕಾಶ ದೊರೆಯಿತು. ಈ ಚಿತ್ರವು ನವೆಂಬರ್ ೨೦೧೬ರಲ್ಲಿ ಬಿಡುಗಡೆಗೊಂಡಿತು. 

'ಕಹಿ' ಚಿತ್ರದ ಚಿತ್ರೀಕರಣ ಮೊದಲು ಶುರುವಾದದ್ದಾದ್ರು ಸಹ 'ಅಕಿರ' ಚಿತ್ರ ಮೊದಲು ಬಿಡುಗಡೆಯಾಯಿತು. 'ಅಕಿರ' ಚಿತ್ರವು ಮೇ ೨೦೧೬ರಲ್ಲಿ ಬಿಡುಗಡೆ ಗೊಂಡಿತು ಈ ಚಿತ್ರದಲ್ಲಿ ಇವರು ಲಾವಣ್ಯ ಅನ್ನುವ ಚಿತ್ರ ನಿರ್ದೇಶಕಿಯ ಪಾತ್ರವನ್ನು ಅಭಿನಯಿಸಿದರು.

೨೦೧೭-ಇಲ್ಲಿಯವರೆಗೆ 
ಈ ಎರಡು ಚಿತ್ರಗಳ ನಂತರ ಕ್ರಿಶಿ ಅವರು ವಿಜಯ್ ರಾಘವೇಂದ್ರ ಹಾಗು ಕಾರುಣ್ಯ ರಾಮ್ ಅವರೊಡನೆ 'ಎರಡು ಕನಸು' ಅನ್ನುವ ಚಿತ್ರದಲ್ಲಿ ಮುಖ್ಯ ಪಾತ್ರದಲ್ಲಿ ಅಭಿನಯಿಸಿದರು. ಈ ಚಿತ್ರವು ಮಾರ್ಚ್ ೨೦೧೭ರಲ್ಲಿ ಬಿಡುಗಡೆಗೊಂಡಿತು.

ಜುಲೈ ೨೦೧೮ರಲ್ಲಿ ಬಿಡುಗಡೆಗೊಂಡ 'ಕನ್ನಡಕ್ಕಾಗಿ ಒಂದನ್ನು ಒತ್ತಿ' ಚಿತ್ರದಲ್ಲಿ 'ಪ್ರಮೇಯ' ಅನ್ನುವ ಪಾತ್ರವನ್ನು ಅಭಿನಯಿಸಿದರು.

ಚಲನಚಿತ್ರಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 
ಕೊಡವರು
ನಟಿ
ಕನ್ನಡತಿ
೨೧ನೇ ಶತಮಾನದ ಕನ್ನಡ ನಟಿ
ರೂಪದರ್ಶಿ
Pages with unreviewed translations
Bha20991
೮೫
EDITS

ವಿಕಿಪೀಡಿಯ
ವಿಶೇಷವಾಗಿ ಟಿಪ್ಪಣಿ ಮಾಡದಿದ್ದ ಹೊರತು ಪಠ್ಯ "CC BY-SA 3.0" ರಡಿ ಲಭ್ಯವಿದೆ.
ಗೋಪ್ಯತೆಡೆಸ್ಕ್‌ಟಾಪ್
ಪರೋಕ್ಷ ತೆರಿಗೆ

ಪರೋಕ್ಷ ತೆರಿಗೆಯೆಂದರೆ, ಒಬ್ಬ ಮಧ್ಯವರ್ತಿ ತೆರಿಗೆಯ ಆರ್ಥಿಕ ಹೊರೆಯನ್ನು ಮೊದಲು ಹೊರೆಸಿ, ನಂತರ ತೆರಿಗೆ ರಿಟರ್ನ್ ಫೈಲ್ಗಳನ್ನು ಸರ್ಕಾರಕ್ಕೆ ಸಲ್ಲಿಸಿ ಆದಾಯಕ್ಕೆ ತೆರಿಗೆಯ ಮೊತ್ತವನ್ನು ಹಿಂದಿರುಗಿಸಿಕೊಳ್ಳುತ್ತಾನೆ. ಈ ಅರ್ಥದಲ್ಲಿ, ಪರೋಕ್ಷ ತೆರಿಗೆ ಎಂಬ ಶಬ್ದವು ನೇರ ತೆರಿಗೆ (ನೇರವಾಗಿ ವ್ಯಕ್ತಿಯಿಂದ ಸರ್ಕಾರ ಪಡೆಯುವ ತೆರಿಗೆ)ಯೊಂದಿಗೆ ವ್ಯತಿರಿಕ್ತವಾಗಿದೆ.

ಪರೋಕ್ಷ ತೆರಿಗೆಯು, ಗ್ರಾಹಕರಿಗೆ ನೀಡುವ ಉತ್ಪನ್ನಗಳ ಬೆಲೆಯನ್ನು ಹೆಚ್ಚಿಸಲು ಪರೋಕ್ಷ ಸರಕುಗಳ ಬೆಲೆಯನ್ನು ಹೆಚ್ಚಿಸಬಹುದು.ಉದಾಹರಣೆಗಳು ಇಂಧನ, ಮದ್ಯ, ಮತ್ತು ಸಿಗರೆಟ್ ತೆರಿಗೆಗಳು.ಮೋಟಾರು ಕಾರುಗಳ ಮೇಲೆ ಅಬಕಾರಿ ಸುಂಕವನ್ನು ಕಾರುಗಳ ಉತ್ಪಾದಕರಿಂದ ಮೊದಲ ಬಾರಿಗೆ ಪಾವತಿಸಲಾಗುತ್ತದೆ;ಅಂತಿಮವಾಗಿ, ಉತ್ಪಾದಕನು ಈ ಕರ್ತವ್ಯದ ಹೊರೆವನ್ನು ಹೆಚ್ಚಿನ ಖರೀದಿಯ ರೂಪದಲ್ಲಿ ಕಾರನ್ನು ಕೊಳ್ಳುವವರಿಗೆ ವರ್ಗಾವಣೆ ಮಾಡುತ್ತಾನೆ.ಪರೋಕ್ಷ ತೆರಿಗೆಯನ್ನು ಬದಲಾಯಿಸಬಹುದು ಅಥವಾ ರವಾನಿಸಬಹುದು.

ಲಕ್ಷಣಗಳು
ಪರೋಕ್ಷ ತೆರಿಗೆಯು ಸಾಮಾನ್ಯವಾಗಿ ತೆರಿಗೆ ಆದಾಯವನ್ನು ಉತ್ಪಾದಿಸುವ ವಿಧಾನವಾಗಿದೆ. ಪರೋಕ್ಷ ತೆರಿಗೆಯನ್ನು ಸರಕುಗಳ ಖರೀದಿಗೆ ಅಥವಾ ಸರಕುಗಳನ್ನು ಕೊಳ್ಳಲು ಪಾವತಿಸುವಾಗ ಸರಕು ಮತ್ತು ಸೇವೆಗಳ ಅಂತಿಮ ಗ್ರಾಹಕರಿಂದ ಪರೋಕ್ಷವಾಗಿ ಪಾವತಿಸಲಾಗುತ್ತದೆ. ತೆರಿಗೆಯ ವೆಚ್ಚವು ಆದಾಯದ ಪ್ರಕಾರ ಬದಲಾಗುವುದಿಲ್ಲವಾದ್ದರಿಂದ, ಪರೋಕ್ಷ ತೆರಿಗೆಯು ಆಡ್ ವಲ್ಲೊರೆಮ್ ತೆರಿಗೆ ಮತ್ತು ನಿರ್ದಿಷ್ಟ ತೆರಿಗೆಯನ್ನು ಒಳಗೊಂಡಿದೆ, ಇದರಲ್ಲಿ ಜಾಹೀರಾತು ಮೌಲ್ಯವು (ವ್ಯಾಟ್, ಜಿಎಸ್ಟಿ) ಪ್ರಮಾಣಾನುಗುಣವಾಗಿರುತ್ತದೆ ಮತ್ತು ನಿರ್ದಿಷ್ಟವಾದ ತೆರಿಗೆ ನಿಗದಿಯಾಗಿದೆ. ಹೇಗಾದರೂ, ಪರೋಕ್ಷ ತೆರಿಗೆಯನ್ನು ಹಿಂಜರಿದ ತೆರಿಗೆಯ ಪರಿಣಾಮವೆಂದು ಪರಿಗಣಿಸಬಹುದು. ಏಕೆಂದರೆ ಶ್ರೀಮಂತರಿಗಿಂದ ಬಡವರ ಮೇಲೆ ಹೆಚ್ಚಿನ ಭಾರವನ್ನು (ಸಂಪನ್ಮೂಲಗಳಿಗೆ ಸಂಬಂಧಿಸಿದಂತೆ) ಹೇರುತ್ತದೆ. ಏಕೆಂದರೆ ಶ್ರೀಮಂತ ಮತ್ತು ಬಡವರು ಎರಡೂ ನಿರ್ದಿಷ್ಟ ಪ್ರಮಾಣವನ್ನು ಬಳಸುವುದಕ್ಕಾಗಿ ಅದೇ ತೆರಿಗೆ ಮೊತ್ತವನ್ನು ಪಾವತಿಸುತ್ತಾರೆ. ತೆರಿಗೆಯನ್ನು ಪಾವತಿಸುವ ತೆರಿಗೆದಾರನು ತೆರಿಗೆಯ ಭಾರವನ್ನು ಹೊಂದಿರುವುದಿಲ್ಲ; ಈ ಹೊಣೆಯನ್ನು ಅಂತಿಮ ಗ್ರಾಹಕರಿಗೆ ವರ್ಗಾಯಿಸಲಾಗುತ್ತದೆ. ನೇರ ತೆರಿಗೆಯ ಸಂದರ್ಭದಲ್ಲಿ, ತೆರಿಗೆದಾರನು ವೈಯಕ್ತಿಕವಾಗಿ ತೆರಿಗೆಯನ್ನು ಹೊತ್ತುಕೊಳ್ಳಬೇಕಾಗಿರುತ್ತದೆ; ಪರೋಕ್ಷ ತೆರಿಗೆಯ ಸಂದರ್ಭದಲ್ಲಿ ತೆರಿಗೆ ಪಾವತಿಸುವಾತ ಮತ್ತು ತೆರಿಗೆಧಾರಕ ಒಂದೇ ವ್ಯಕ್ತಿಯಾಗಿರುವುದಿಲ್ಲ.

ಅಬಕಾರಿ ತೆರಿಗೆ
ಅಬಕಾರಿ ತೆರಿಗೆಯು ಕೆಲವು ಸರಕುಗಳ ಮೇಲೆ ನಿರ್ಮಾಪಕರು ಮತ್ತು ಉತ್ಪಾದಕರಿಗೆ ಹೇರುವ ಸರ್ಕಾರಿ ತೆರಿಗೆಯಾಗಿದೆ.
ಸರಕುಗಳನ್ನು ತಯಾರಿಸುವ ಘಟಕಗಳು.
ಉತ್ಪಾದನೆಯನ್ನು ಹೊರಗುತ್ತಿಗೆ ಮಾಡುವ ಘಟಕಗಳು.
ಇವುಗಳಿಗೆ ತೆರಿಗೆಯನ್ನು ವಿಧಿಸಲಾಗುತ್ತದೆ.
ಈ ವೆಚ್ಚಗಳನ್ನು ಸರಿದೂಗಿಸಲು, ತಯಾರಕರು ಅವುಗಳನ್ನು COGS ಗೆ ಸೇರಿಸುತ್ತಾರೆ (ಮಾರಾಟವಾದ ಸರಕುಗಳ ಬೆಲೆ), ಅಲ್ಲಿ ಖರೀದಿದಾರನು ಈ ವೆಚ್ಚಗಳಿಗೆ ಪಾವತಿಸುವಂತೆ ಕೊನೆಗೊಳ್ಳುತ್ತಾನೆ. ಹೀಗಾಗಿ, ಇದನ್ನು ಪರೋಕ್ಷ ತೆರಿಗೆ ಎಂದು ಪರಿಗಣಿಸಲಾಗುತ್ತದೆ.

ಉಲ್ಲೇಖಗಳು

ಹಣಕಾಸು
ಕಾಸಿಮಿರ್ ಪರಿಣಾಮ

ಕಾಸಿಮಿರ್ ಪರಿಣಾಮ ಎಂಬುದು ಎರಡು ತಠಸ್ಥ ವಿದ್ಯುದಾವೇಶ ಹೊಂದಿದ ಸಮಾನಾಂತರ ವಿದ್ಯುತ್ವಾಹಕ ತಟ್ಟೆಗಳ ನಡುವೆ ಇರುವ ಆಕರ್ಶಕ ಬಲ. ಇದು ಪರಿಮಾಣೀಕೃತ ಕ್ಷೇತ್ರಗಳಿಂದ ಉತ್ಪತ್ತಿ ಹೊಂದುತ್ತದೆ. ಡಚ್ ಭೌತ ಶಾಸ್ತ್ರಜ್ಞ ಹೆನ್ರಿಕ್ ಕಾಸಿಮಿರ್ ಇದನ್ನು ೧೯೪೮ರಲ್ಲಿ ಇದನ್ನು ಊಹಿಸಿದ್ದರಿಂದ ಈ ಪರಿಣಾಮಕ್ಕೆ ಕಾಸಿಮಿರ್ ಎಂಬ ಹೆಸರನ್ನು ಇಡಲಾಗಿದೆ. ಆಂದೋಲನಗಳನ್ನು ಆಧರಿಸಬಲ್ಲ ಯಾವುದೇ ಕ್ಷೇತ್ರಗಳಲ್ಲಿ ಕಾಸಿಮಿರ್ ಪರಿಣಾಮವನ್ನು ಕಾಣಬಹುದು.

ಇತಿಹಾಸ   

೧೯೪೭ರಲ್ಲಿ ನೆದರ್ಲಾಂಡಿನ ಫಿಲಿಪ್ಸ್ ಸಂಶೋಧನಾ ಪ್ರಯೋಗಾಲಯದ ಭೌತಶಾಸ್ತ್ರಜ್ಞರಾದ ಹೆನ್ರಿಕ್ ಕಾಸಿಮಿರ್ ಮತ್ತು ಡರ್ಕ್ ಪೋಲ್ಡರ್, ಧ್ರುವೀಕರಿಸಬಹುದಾದ ಪರಮಾಣುಗಳ ಹಾಗು ಪರಮಾಣು ಮತ್ತು ವಿದ್ಯುತ್ವಾಹಕದ ನಡುವೆ ಒಂದು ಬಲದ ಅಸ್ತಿತ್ವವನ್ನು ಪ್ರಸ್ತಾಪಿಸಿದರು. ಈ ಬಲವನ್ನು ಕಾಸಿಮಿರ್-ಪೋಲ್ದರ್ ಬಲ ಎಂದು ಕರೆಯುತ್ತಾರೆ. ಭೌತಶಾಸ್ತ್ರಜ್ಞ ನೀಲ್ಸ್ ಬೋರ್ರೊಂದಿಗಿನ ಸಂವಾದದ ನಂತರ ಕಾಸಿಮಿರ್ ಏಕಾಂಗಿಯಾಗಿ ಒಂದು ಸಿದ್ಧಾಂತವನ್ನು ಪ್ರತಿಪಾದಿಸಿದನು.ಈ ಸಿದ್ಧಾಂತವು ಎರಡು ತಠಸ್ಥ ವಿದ್ಯುದಾವೇಶ ಹೊಂದಿದ ಸಮಾನಾಂತರ ವಿದ್ಯುತ್ವಾಹಕ ತಟ್ಟೆಗಳ ನಡುವೆ ಇರುವ ಆಕರ್ಶಕ ಬಲವನ್ನು ಊಹಿಸಿದ್ದರಿಂದ ಈ ಪರಿಣಾಮಕ್ಕೆ ಕಾಸಿಮಿರ್ ಪರಿಣಾಮ ಎಂಬ ಹೆಸರು ಬಂತು.

ಭೌತಿಕ ಗುಣಗಳು
ಸಾಮಾನ್ಯ ಉದಾಹರಣೆಯೆಂದರೆ ನಿರ್ವಾತದಲ್ಲಿ ಎರಡು ವಿದ್ಯುದಾವೇಶಿತ ವಾಹಕ ಫಲಕಗಳು, ಕೆಲವು ನ್ಯಾನೊಮೀಟರ್ ಗಳಷ್ಟು ಅಂತರದಲ್ಲಿ ಇರಿಸಲಾಗುತ್ತದೆ. ಒಂದು ಸಾಂಪ್ರದಾಯಿಕ ವಿವರಣೆಯಲ್ಲಿ, ಬಾಹ್ಯ ಕ್ಷೇತ್ರದ ಕೊರತೆಯು ಫಲಕಗಳ ನಡುವೆ ಯಾವುದೇ ಕ್ಷೇತ್ರವಿಲ್ಲ ಎಂದು ಅರ್ಥೈಸುತ್ತದೆ ಮತ್ತು ಅವುಗಳ ನಡುವೆ ಯಾವುದೇ ಬಲವನ್ನು ಅಳೆಯಲಾಗುವುದಿಲ್ಲ.ಅದರ ಬದಲಿಗೆ ಕ್ವಾಂಟಮ್ ಎಲೆಕ್ಟ್ರೋಡೈನಮಿಕ್ ನಿರ್ವಾತವನ್ನು ಬಳಸಿಕೊಂಡು ಅಧ್ಯಯನ ಮಾಡಿದಾಗ, ಫಲಕಗಳು ಕ್ಷೇತ್ರವನ್ನು ಒಳಗೊಂಡಿರುವ ವರ್ಚುವಲ್ ಫೋಟಾನುಗಳ ಮೇಲೆ ಪರಿಣಾಮ ಬೀರುತ್ತವೆ ಮತ್ತು ನಿವ್ವಳ ಬಲವನ್ನು ಸೃಷ್ಟಿಸುತ್ತವೆ.ಇದು ನಿರ್ದಿಷ್ಟವಾದ ಜೋಡಣೆಯ ಆಧಾರದ ಮೇಲೆ ಆಕರ್ಷಣೆ ಅಥವಾ ವಿಕರ್ಷಣೆ ಎರಡು ಫಲಕಗಳು. ವಸ್ತುಗಳೊಂದಿಗೆ ಸಂವಹನಗೊಳ್ಳುವ ವರ್ಚುವಲ್ ಕಣಗಳ ವಿಷಯದಲ್ಲಿ ಕಾಸಿಮಿರ್ ಪರಿಣಾಮವನ್ನು ವ್ಯಕ್ತಪಡಿಸಬಹುದಾದರೂ, ವಸ್ತುಗಳ ನಡುವಿನ ಮಧ್ಯದ ಸ್ಥಳದಲ್ಲಿ ಪರಿಮಾಣಿತ ಕ್ಷೇತ್ರದ ಶೂನ್ಯ-ಬಿಂದು ಶಕ್ತಿಯ ಪರಿಭಾಷೆಯಲ್ಲಿ ಇದನ್ನು ಉತ್ತಮವಾಗಿ ವಿವರಿಸಲಾಗಿದೆ ಮತ್ತು ಹೆಚ್ಚು ಸುಲಭವಾಗಿ ಲೆಕ್ಕಾಚಾರ ಮಾಡಲಾಗುತ್ತದೆ. ಈ ಬಲವನ್ನು ಅಳತೆ ಮಾಡಲಾಗಿದೆ ಮತ್ತು ಎರಡನೇ ಪರಿಮಾಣೀಕರಣದಿಂದ ಔಪಚಾರಿಕವಾಗಿ ಸೆರೆಹಿಡಿಯಲ್ಪಟ್ಟ ಪರಿಣಾಮದ ಒಂದು ಗಮನಾರ್ಹ ಉದಾಹರಣೆಯಾಗಿದೆ.

ಈ ಲೆಕ್ಕಾಚಾರಗಳಲ್ಲಿ ಗಡಿ ಪರಿಸ್ಥಿತಿಗಳ ಚಿಕಿತ್ಸೆಯು ಕೆಲವು ವಿವಾದಗಳಿಗೆ ಕಾರಣವಾಗಿದೆ. ವಾಸ್ತವಾಂಶದ ತಟ್ಟೆಗಳ, ಧ್ರುವೀಕರಿಸುವ ಅಣುಗಳ ನಡುವೆ ವ್ಯಾನ್ ಡೆರ್ ವಾಲ್ಸ್ ಬಲವನ್ನು ಲೆಕ್ಕಾಚಾರ ಮಾಡುವುದು ಕಾಸಿಮಿರ್ ಮೂಲ ಧ್ಯೇಯವಾಗಿತ್ತು. ಆದ್ದರಿಂದ ಕ್ವಾಂಟಮ್ ಕ್ಷೇತ್ರಗಳ ಶೂನ್ಯ-ಬಿಂದು ಶಕ್ತಿ (ನಿರ್ವಾತ ಶಕ್ತಿಯ) ಬಗ್ಗೆ ಯಾವುದೇ ಉಲ್ಲೇಖವಿಲ್ಲದೆ ಇದನ್ನು ವ್ಯಾಖ್ಯಾನಿಸಬಹುದು
ಪರದೆ

ಪರದೆಯು ಬೆಳಕು, ಗಾಳಿ, ಅಥವಾ (ಶಾವರ್ ಪರದೆಯ ವಿಷಯದಲ್ಲಿ) ನೀರನ್ನು ತಡೆಯಲು ಅಥವಾ ಮಂಕುಗೊಳಿಸಲು ಉದ್ದೇಶಿತವಾದ ಬಟ್ಟೆಯ ತುಂಡು. ಪರದೆ ಎಂದರೆ ರಂಗಸ್ಥಳವನ್ನು ಸಭಾಂಗಣದಿಂದ ಪ್ರತ್ಯೇಕಿಸುವ ಅಥವಾ ಹಿಂದೆರೆಯಾಗಿ ಕಾರ್ಯನಿರ್ವಹಿಸುವ ನಾಟಕಶಾಲೆಯಲ್ಲಿನ ಸರಿಸಬಹುದಾದ ತೆರೆ ಅಥವಾ ಜವನಿಕೆ ಕೂಡ ಆಗಿದೆ.

ಪರದೆಗಳನ್ನು ಬೆಳಕು ಬರದಂತೆ/ಹೋಗದಂತೆ ನಿರ್ಬಂಧಿಸಲು ಹಲವುವೇಳೆ ಕಟ್ಟಡದ ಕಿಟಕಿಗಳ ಒಳಭಾಗದಲ್ಲಿ ತೂಗುಬಿಡಲಾಗುತ್ತದೆ, ಉದಾಹರಣೆಗೆ ರಾತ್ರಿಯಲ್ಲಿ ಮಲಗಲು ನೆರವಾಗಲು, ಬೆಳಕು ಕಟ್ಟಡದ ಹೊರಗೆ ಹೋಗದಂತೆ ತಡೆಯಲು (ಹೊರಗಿರುವ ಜನರು ಒಳಗೆ ನೋಡಲು ಸಾಧ್ಯವಾಗದಂತೆ ಮಾಡಲು, ಹಲವುವೇಳೆ ಗೋಪ್ಯತೆಯ ಕಾರಣಗಳಿಗಾಗಿ). ಈ ಅನ್ವಯದಲ್ಲಿ, ಅವನ್ನು "ಡ್ರೇಪರಿಗಳು" ಎಂದು ಕೂಡ ಕರೆಯಲಾಗುತ್ತದೆ. ಬಾಗಿಲುಗಳ ಮುಂದೆ ತೂಗಿಬಿಡಲಾದ ಪರದೆಗಳನ್ನು ಬಾಗಿಲು ಪರದೆಗಳು ಎಂದು ಕರೆಯಲಾಗುತ್ತದೆ. ಪರದೆಗಳು ಬಗೆಬಗೆಯ ಆಕಾರಗಳು, ವಸ್ತುಗಳು, ಗಾತ್ರಗಳು, ಬಣ್ಣಗಳು ಮತ್ತು ಮಾದರಿಗಳಲ್ಲಿ ಬರುತ್ತವೆ. ಸರಕಿನ ಮಳಿಗೆಗಳಲ್ಲಿ ಪರದೆಗಳಿಗಾಗಿ ಹಲವುವೇಳೆ ಅವುಗಳದೇ ಸ್ವಂತದ ವಿಭಾಗಗಳಿರುತ್ತವೆ, ಕೆಲವು ಅಂಗಡಿಗಳು ಸಂಪೂರ್ಣವಾಗಿ ಪರದೆಗಳನ್ನು ಮಾರುವುದಕ್ಕೆ ಸಮರ್ಪಿತವಾಗಿರುತ್ತವೆ.

ಪರದೆಗಳು ಸ್ವಚ್ಛಗೊಳಿಸಬಲ್ಲದ್ದಾಗುವಿಕೆ, ಅತಿನೇರಳೆ ಬೆಳಕಿನಲ್ಲಿ ಕೆಡುವಿಕೆ, ಎಣ್ಣೆ ಮತ್ತು ಧೂಳು ಧಾರಣಶಕ್ತಿ, ಶಬ್ದ ಹೀರಿಕೊಳ್ಳುವಿಕೆ, ಬೆಂಕಿ ಪ್ರತಿರೋಧ, ಮತ್ತು ಆಯಸ್ಸಿನ ಪ್ರಕಾರ ಬದಲಾಗುತ್ತವೆ. ಪರದೆಗಳನ್ನು ಕೈಯಿಂದ, ಹಗ್ಗಗಳಿಂದ, ಒತ್ತುಗುಂಡಿ ಒತ್ತಿಗೆಗಳಿಂದ ಅಥವಾ ದೂರನಿಯಂತ್ರಿತ ಗಣಕಯಂತ್ರಗಳಿಂದ ಸರಿಸಬಹುದು. ಅವುಗಳನ್ನು ಪರದೆ ಹಿಂಕಟ್ಟುಗಳನ್ನು ಬಳಸಿ ಕಿಟಕಿಯ ದಾರಿಯಿಂದ ದೂರ ಹಿಡಿದಿಡಲಾಗುತ್ತದೆ. ಪ್ರತಿ ಕಿಟಕಿಗೆ ಬೇಕಾದ ಪರದೆ ಗಾತ್ರವನ್ನು ಅಳೆಯುವುದು ಬೇಕಾದ ಪರದೆಯ ಬಗೆ, ಕಿಟಕಿಯ ಗಾತ್ರ, ಮತ್ತು ಪರದೆಯ ತೂಕದ ಪ್ರಕಾರ ಬಹಳವಾಗಿ ಬದಲಾಗುತ್ತದೆ.

ಪರದೆಗಳು ಕಿಟಕಿ ಅಲಂಕಾರದ ಒಂದು ರೂಪವಾಗಿವೆ, ಮತ್ತು ಮನೆಯ ಒಟ್ಟಾರೆ ನೊಟವನ್ನು ಪರಿಪೂರ್ಣವಾಗಿಸುತ್ತವೆ. ಕಿಟಕಿ ಅಲಂಕಾರವು ಒಳಗಿನ ಪರಿಸರ ಮತ್ತು ಕೋಣೆಯೊಳಗೆ ನೈಸರ್ಗಿಕ ಬೆಳಕಿನ ಹರಿವನ್ನು ನಿಯಂತ್ರಿಸಲು ನೆರವಾಗುತ್ತದೆ. ಪರದೆಗಳ ಪ್ರಭಾವವನ್ನು ಹಗಲಿನ ಬೆಳಕಿನಲ್ಲಿ ಅತ್ಯುತ್ತಮವಾಗಿ ಕಾಣಬಹುದು, ಮತ್ತು ಸರಿಯಾದ ಒಳಕೋಣೆಯ ಬೆಳಕಿನ ಸ್ಥಾನದಿಂದ, ರಾತ್ರಿ ಕೂಡ ಆಕರ್ಷಕವಾಗಿ ಕಾಣಬಹುದು.

ಉಲ್ಲೇಖಗಳು

ಫರ್ನಿಶಿಂಗ್‍ಗಳು
ಶಿಖೆ

ಶಿಖೆ ಒಂದು ಹಿಂದೂ / ಭಾರತೀಯ ಮೂಲದ ಹೆಸರು. ಇದು ಒಂದು ಸಂಸ್ಕೃತ ಪದವಾಗಿದೆ. ಇದರರ್ಥ ಪುರುಷ ಸಂಪ್ರದಾಯಸ್ಥ ಹಿಂದುವಿನ ಬೋಳಿಸಿದ ತಲೆಯ ಮೇಲೆ ಅಥವಾ ಹಿಂದೆ ಬಿಡಲಾದ ಕೂದಲಿನ ಉದ್ದನೆಯ ಜುಟ್ಟು ಅಥವಾ ಚಂಡಿಕೆ. ಸಾಂಪ್ರದಾಯಿಕವಾಗಿ ಎಲ್ಲ ಹಿಂದೂಗಳು ಶಿಖೆಯನ್ನು ಹೊಂದಿರಬೇಕೆಂದು ಇತ್ತಾದರೂ, ಇಂದು ಇದನ್ನು ಮುಖ್ಯವಾಗಿ ಬ್ರಾಹ್ಮಣರು ಮತ್ತು ದೇವಸ್ಥಾನದ ಅರ್ಚಕರಲ್ಲಿ ಕಾಣಲಾಗುತ್ತದೆ.

ಸಾಂಪ್ರದಾಯಿಕವಾಗಿ, ಹಿಂದೂ ಪುರುಷರು ಮಕ್ಕಳಾಗಿದ್ದಾಗ ಚೂಡಾಕರಣ ಎಂದು ಕರೆಯಲ್ಪಡುವ ಸಂಸ್ಕಾರದಲ್ಲಿ ತಮ್ಮ ಎಲ್ಲ ಕೂದಲನ್ನು ಬೋಳಿಸಿಕೊಳ್ಳಿತ್ತಾರೆ. ನೆತ್ತಿಯ ಮೇಲೆ ಕೂದಲಿನ ಜುಟ್ಟನ್ನು ಹಾಗೆಯೇ ಬಿಡಲಾಗುತ್ತದೆ (ಸಹಸ್ರಾರ). ಭಾರತದಲ್ಲಿ ಈ ಪ್ರೌಢಾವಸ್ಥೆಗೆ ಪೂರ್ವದ ಕೇಶಶೈಲಿಯನ್ನು ಪುರುಷನ ಜೀವನದಾದ್ಯಂತ ಬೆಳೆಯಲು ಬಿಡಲಾಗುತ್ತದೆ, ಆದರೆ ಸಾಮಾನ್ಯವಾಗಿ ಕೇವಲ ಅತಿ ಸಂಪ್ರದಾಯಸ್ಥ ಧಾರ್ಮಿಕ ಪುರುಷರು ಈ ಕೇಶಶೈಲಿಯನ್ನು ಮುಂದುವರಿಸುವರು.

ಧಾರ್ಮಿಕ ಕ್ರಿಯಾವಿಧಿಗಳನ್ನು ಮಾಡಲು ಶಿಖೆಯನ್ನು ಹಿಂದೆ ಕಟ್ಟಲಾಗುತ್ತದೆ ಅಥವಾ ಗಂಟು ಹಾಕಲಾಗುತ್ತದೆ. ಕೇವಲ ಶವಸಂಸ್ಕಾರಗಳು ಮತ್ತು ಪುಣ್ಯತಿಥಿಗಳನ್ನು ಮಾಡುವಾಗ ಶಿಖೆಯನ್ನು ಬಿಚ್ಚಲಾಗುತ್ತದೆ ಅಥವಾ ಕೂದಲು ಕೆದರಿರುತ್ತದೆ. ಕೆದರಿದ ಕೂದಲನ್ನು ಅಮಂಗಳಕರವೆಂದು ಪರಿಗಣಿಸಲಾಗುತ್ತದೆ, ಮತ್ತು ಭಾರೀ ದುಃಖ ಅಥವಾ ವಿಪತ್ತಿನ ಸಮಯವನ್ನು ಪ್ರತಿನಿಧಿಸುತ್ತದೆ. ಹಿಂದೂ ಧರ್ಮಗ್ರಂಥಗಳಲ್ಲಿ, ದುಶ್ಶಾಸನನು ಅವಳೊಂದಿಗೆ ಅಸಭ್ಯವಾಗಿ ವರ್ತಿಸಿದಾಗ, ಶತ್ರುಗಳ ಮೇಲೆ ಸರಿಯಾಗಿ ಸೇಡು ತೀರಿಸಿಕೊಳ್ಳದವರೆಗೆ ತಾನು ತನ್ನ ಕೂದಲನ್ನು ಕಟ್ಟುವುದಿಲ್ಲ ಎಂದು ದ್ರೌಪದಿ ಕುರುಗಳ ಸಭೆಯಲ್ಲಿ ಪ್ರತಿಜ್ಞೆ ಮಾಡುತ್ತಾಳೆ. ಹಾಗೆಯೇ, ಚಾಣಕ್ಯನು ಅವನನ್ನು ಅವಮಾನಿಸಿದ ನಂದ ರಾಜರ ಗರ್ವಭಂಗ ಮಾಡುವವರೆಗೆ ತನ್ನ ಶಿಖೆಯನ್ನು ಕಟ್ಟದೇ ಹಾಗೇಯೇ ಬಿಡುತ್ತೇನೆ ಎಂದು ಪ್ರತಿಜ್ಞೆ ಮಾಡಿದನು ಎಂದು ಹೇಳಲಾಗಿದೆ.

ವರದಿಯ ಪ್ರಕಾರ, ಶಿಖೆಯು ಒಂದು ಆಧ್ಯಾತ್ಮಿಕ ಗುರಿಯ ಮೇಲೆ ಏಕನಿಷ್ಠ ಗಮನ, ಮತ್ತು ದೇವರ ಪ್ರತಿ ಭಕ್ತಿಯನ್ನು ಸೂಚಿಸುತ್ತದೆ. ಇದು ಸ್ವಚ್ಛತೆ, ಜೊತೆಗೆ ದೇವರಿಗೆ ವೈಯಕ್ತಿಕ ತ್ಯಾಗದ ಸೂಚಕ ಕೂಡ ಆಗಿದೆ. ಸ್ಮೃತಿ ಶಾಸ್ತ್ರಗಳ ಪ್ರಕಾರ, ಎಲ್ಲ ಹಿಂದೂಗಳು ಶಿಖೆಯನ್ನು ಬಿಡುವುದು ಕಡ್ಡಾಯವಾಗಿದೆ ಮತ್ತು ಮೊದಲ ಮೂರು ದ್ವಿಜ ವರ್ಣಗಳಾದ ಬ್ರಾಹ್ಮಣರು, ಕ್ಷತ್ರಿಯರು ಹಾಗೂ ವೈಶ್ಯರು ಯಜ್ಞೋಪವೀತವನ್ನು ಧರಿಸುವುದು ಕಡ್ಡಾಯ. ದೇವರು ಶಿಖೆಯ ಮೂಲಕ ಒಬ್ಬರನ್ನು ಸ್ವರ್ಗಕ್ಕೆ ಎಳೆಯಲು ಅವಕಾಶವಾಗುತ್ತದೆ, ಅಥವಾ ಕನಿಷ್ಠಪಕ್ಷ ಮಾಯೆಯ ಈ ಭೌತಿಕ ಪ್ರಪಂಚದಿಂದ ಎಂದು ಹೇಳಲಾಗಿದೆ. ಜಾತಿ, ಭಾಷೆ ಅಥವಾ ಪ್ರಾದೇಶಿಕ ಅಡೆತಡೆಗಳನ್ನು ಮೀರಿದ ಹಿಂದೂಗಳ ಕೆಲವು ಸಂಕೇತಗಳಲ್ಲಿ ಶಿಖೆಯು ಒಂದಾಗಿದೆ. ಸಮುದಾಯಗಳೊಳಗೆ ಶಿಖೆಯ ಶೈಲಿಯಲ್ಲಿ ಬದಲಾವಣೆಗಳು ಇದ್ದವಾದರೂ, ಅದು ಎಲ್ಲ ಪುರುಷರಿಗೆ ಕಡ್ಡಾಯವಾಗಿತ್ತು.

ಉಲ್ಲೇಖಗಳು

ಹಿಂದೂ ಸಂಪ್ರದಾಯಗಳು
ಕಾಚು

ಕಾಚು ಎಂದರೆ ಕೆಲವು ಜಾತಿಯ ಸಸ್ಯಗಳಿಂದ ದೊರೆಯುವ ಒಂದು ಬಗೆಯ ರಾಳದಂಥ ವಸ್ತು. ಇಂಗ್ಲಿಷಿನಲ್ಲಿ ಕಾಶೂ ಅಥವಾ ಕ್ಯಾಟಿಚೂ ಎಂಬ ಹೆಸರಿಂದಲೂ ಕರೆವುದುಂಟು. ಇಂಗ್ಲಿಷ್ ಹೆಸರು ಕನ್ನಡದ ಕಾಚು ಪದದಿಂದಲೇ ಬಂದುದು. ಇದರ ವಿಷಯವಾಗಿ ಸಂಸ್ಕೃತ ಗ್ರಂಥಗಳಲ್ಲಿ ಉಲ್ಲೇಖವಿದೆ. ಸಂಸ್ಕೃತದಲ್ಲಿ ಇದನ್ನು ಖರಸಾರ ಎಂದು ಕರೆಯುವರು. ಕಾಚಿನಲ್ಲಿ ಹಲವಾರು ಬಗೆಗಳಿವೆ. ಇವುಗಳಲ್ಲಿ ಎರಡು ಬಗೆಗಳನ್ನು ಕಗ್ಗಲಿ ಮರದಿಂದ (ಅಕೇಸಿಯ ಕ್ಯಾಟಿಚೂ) ತೆಗೆಯುತ್ತಾರೆ. ಇದಕ್ಕೆ ಬಂಗಾಳೀ ಕಾಚು ಎಂಬ ಹೆಸರೂ ಇದೆ. ಇನ್ನೊಂದು ವಿಧವಾದ ಕಾಚನ್ನು ಗ್ಯಾಂಬಿಯರ್ ಗಿಡದಿಂದ (ಆಂಕೇರಿಯ ಗ್ಯಾಂಬಿಯರ್) ತೆಗೆಯುತ್ತಾರೆ. ಇದಕ್ಕೆ ಗ್ಯಾಂಬಿಂಯರ್ ಕಾಚು ಎಂದು ಹೆಸರು. ಅಡಕೆಯಿಂದಲೂ ಒಂದು ಬಗೆಯ ಕಾಚನ್ನು ತಯಾರಿಸುವುದುಂಟು. ಇದನ್ನು ಬಾಂಬೆ ಕಾಚು ಎಂದು ಕರೆಯಲಾಗುತ್ತದೆ.

ಕಾಚನ್ನು ಕಗ್ಗಲಿ ಮರದ ಎಲೆ, ಕಾಯಿ ಮತ್ತು ಕಾಂಡಗಳಿಂದ ಪಡೆಯಬಹುದಾದರೂ ಮುಖ್ಯವಾಗಿ ಕಾಂಡದ ಚೇಗುಭಾಗದಿಂದ (ಹಾರ್ಟ್‍ವುಡ್) ಮಾತ್ರ ಇದನ್ನು ತಯಾರಿಸುತ್ತಾರೆ. ಚೇಗುಭಾಗವನ್ನು ಬೇರ್ಪಡಿಸಿ ಸಣ್ಣ ಚೂರುಗಳಾಗಿ ಕತ್ತರಿಸಿ ನೀರಿನಲ್ಲಿ ಹಾಕಿ ಕುದಿಸುತ್ತಾರೆ. ಚೇಗಿನಲ್ಲಿದ್ದ ಕಾಚೆಲ್ಲ ನೀರಿಗೆ ವರ್ಗಾವಣೆಯಾಗುತ್ತದೆ. ಈ ದ್ರಾವಣವನ್ನು ಹಾಗೆಯೇ ಕುದಿಸಿದರೆ ನೀರೆಲ್ಲ ಆವಿಯಾಗಿ ದ್ರಾವಣ ಕ್ರಮೇಣ ಗಟ್ಟಿಯಾಗತೊಡಗುತ್ತದೆ. ಆಗ ಇದನ್ನು ಬಾಣಲೆಗಳಿಗೆ ಸುರಿದು ಕೆಲವು ದಿನ ಹಾಗೇ ಇಡುತ್ತಾರೆ. ನಿಧಾನವಾಗಿ ಕಾಚೆಲ್ಲ ಗಟ್ಟಿಯಾಗಿ ತಳದಲ್ಲಿ ಸಂಗ್ರಹವಾಗುತ್ತದೆ. ಮೇಲೆ ನಿಂತಿರುವ ತಿಳಿನೀರನ್ನು ಬಸಿದು ತಳದಲ್ಲಿನ ಕಾಚನ್ನು ಶೇಖರಿಸುತ್ತಾರೆ. ಹೀಗೆ ಶೇಖರಿಸಿದ ಕಾಚು ಹಪ್ಪಳದ ರೀತಿ ಇರುತ್ತದೆ. ಸಣ್ಣ ಸಣ ಚೂರುಗಳಾಗಿ ಅಥವಾ ಗುಂಡನೆಯ ಬಿಲ್ಲೆಗಳಾಗಿ ಕತ್ತರಿಸಿ ಇದನ್ನು ಮಾರುಕಟ್ಟೆಗೆ ಕಳಿಸುತ್ತಾರೆ. ಕಾಚಿಗೆ ಕೆಂಪು, ನಸುಗೆಂಪು, ಕಂದು, ಬೂದು ಇತ್ಯಾದಿ ಹಲವಾರು ಬಣ್ಣಗಳುಂಟು. ಕಾಚನ್ನು ಹತ್ತಿ ಮತ್ತು ರೇಷ್ಮೆ ಬಟ್ಟೆಗಳಿಗೆ ಬಣ್ಣ ಕೊಡುವುದಕ್ಕೂ ಚರ್ಮ ಹದ ಮಾಡುವುದಕ್ಕೂ ಕ್ಯಾಲಿಕೊ ಮುದ್ರಣದಲ್ಲೂ ಉಪಯೋಗಿಸುತ್ತಾರೆ. ಇದರಿಂದ ಕಾಕಿ ಣ್ಣವನ್ನೂ ಪಡೆಯುತ್ತಾರೆ. ತಾಂಬೂಲದೊಂದಿಗೆ ಕಾಚನ್ನು ಸೇವಿಸುವ ರೂಢಿ ಭಾರತದ ಎಲ್ಲ ಪ್ರದೇಶಗಳಲ್ಲೂ ಇದೆ. ಇದಕ್ಕೆ ಔಷಧೀಯ ಮಹತ್ತ್ವವೂ ಇದೆ. ಇದು ಒಳ್ಳೆಯ ಪ್ರತಿಬಂಧಕ (ಆಸ್ಟ್ರಿಂಜೆಂಟ್) ಎಂದು ಹೆಸರುಪಡೆದಿದೆ. ಇದನ್ನು ಕೆಮ್ಮು, ಅತಿಸಾರ ಮುಂತಾದ ರೋಗಗಳ ನಿವಾರಣೆಗೂ ವಸಡುಗಳ ಪುಷ್ಟಿಗೂ ಬಳಸುತ್ತಾರೆ. ಹುಣ್ಣು, ಬೊಬ್ಬೆ ಮುಂvದವುಗಳಿಗೂ ಹಚ್ಚಲೂ ಇದನ್ನು ಉಪಯೋಗಿಸುವುದುಂಟು.

ವಯಸ್ಸಾದ ಕಗ್ಗಲಿ ಮರಗಳಿಂದ ಬರುವ ಕಾಚು ಹರಳುರೂಪದಲ್ಲಿರುತ್ತದೆ. ಇದನ್ನು ಕಿರಸಾಲ್ ಎನ್ನುತ್ತಾರೆ. ಇದು ಬಹಳ ಬೆಲೆಬಾಳುವ ವಸ್ತು. ಇದನ್ನು ಕೆಮ್ಮು, ಗಂಟಲಿನ ಹುಣ್ಣು ಮುಂತಾದವುಗಳಿಗೆ ಔಷಧಿಗಾಗಿ ಉಪಯೋಗಿಸುತ್ತಾರೆ.

ಸಸ್ಯ ವರ್ಣದ್ರವ್ಯಗಳು
ಕಾದಿ

ಕಾದಿ ಎಂದರೆ ಶರಿಯಾ ನ್ಯಾಯಾಲಯದ ನ್ಯಾಯಾಧಿಪತಿ ಅಥವಾ ನ್ಯಾಯಾಧೀಶ. ಇವನು ಮಧ್ಯಸ್ಥಿಕೆ, ಅನಾಥರು ಮತ್ತು ಅಪ್ರಾಪ್ತವಯಸ್ಕರ ಮೇಲೆ ಪಾಲಕಾಧಿಕಾರ, ಮತ್ತು ಲೋಕೋಪಯೋಗಿ ಕಾರ್ಯಗಳ ಮೇಲ್ವಿಚಾರಣೆ ಹಾಗೂ ಲೆಕ್ಕ ಪರಿಶೋಧನೆಯಂತಹ ನ್ಯಾಯಾತಿರಿಕ್ತ ಕಾರ್ಯಗಳನ್ನು ಕೂಡ ಚಲಾಯಿಸುತ್ತಾನೆ.

ಕಾದಿಯು ಇಸ್ಲಾಮೀ ಧನಾತ್ಮಕ ಕಾನೂನಿನ (ಫ಼ಿಖ್) ಅನ್ವಯಕ್ಕೆ ಜವಾಬ್ದಾರನಾದ ನ್ಯಾಯಾಧೀಶ. ಮೊದಲ ಉಮಯ್ಯದ್ ಕಲೀಫರ (ಕ್ರಿ.ಶ. ೬೬೧-೭೦೫) ಆಳ್ವಿಕೆಯಲ್ಲಿ, ಈ ಹೊಸದಾಗಿ ಸೃಷ್ಟಿಯಾದ ಇಸ್ಲಾಮೀ ಸಾಮ್ರಾಜ್ಯದ ಪ್ರಾಂತಾಧಿಪತಿಗಳು ತಮ್ಮ ಪ್ರಾಂತಗಳೊಳಗೆ ಇದ್ದ ಮುಸ್ಲಿಮರಲ್ಲಿ ಹುಟ್ಟಿಕೊಂಡ ಅನೇಕ ವ್ಯಾಜ್ಯಗಳನ್ನು ನಿರ್ಣಯಿಸಲು ಸಾಧ್ಯವಾಗದೇ, ಈ ಕಾರ್ಯವನ್ನು ಇತರರಿಗೆ ನಿಯೋಜಿಸಲು ಆರಂಭಿಸಿದಾಗ, ಈ ಅಧಿಕಾರಸ್ಥಾನವು ಹುಟ್ಟಿಕೊಂಡಿತು. ಇಸ್ಲಾಮೀ ಇತಿಹಾಸದ ಈ ಮುಂಚಿನ ಅವಧಿಯಲ್ಲಿ, ಆಗ ಇನ್ನೂ ಇಸ್ಲಾಮೀ ಧನಾತ್ಮಕ ಕಾನೂನಿನ ಯಾವುದೇ ನಿಕಾಯವು ಅಸ್ತಿತ್ವಕ್ಕೆ ಬಂದಿರಲಿಲ್ಲ, ಮತ್ತು ಹಾಗಾಗಿ ಮೊದಲ ಕಾದಿಗಳು ಪ್ರಕ್ರರಣಗಳನ್ನು ತಮಗೆ ಲಭ್ಯವಿದ್ದ ಏಕಮಾತ್ರ ಮಾರ್ಗದರ್ಶನ ಸೂತ್ರಗಳ ಆಧಾರದ ಮೇಲೆ ನಿರ್ಣಯಿಸುತ್ತಿದ್ದರು: ಅವೆಂದರೆ ಅರಬ್ ಸಾಂಪ್ರದಾಯಿಕ ಕಾನೂನು, ವಶಪಡಿಸಿಕೊಂಡ ಪ್ರಾಂತಗಳ ಕಾನೂನುಗಳು, ಕುರಾನ್‍ನ ಸಾಮಾನ್ಯ ಆಜ್ಞೆಗಳು, ಮತ್ತು ತಮ್ಮ ಸ್ವಂತದ ನೀತಿಪ್ರಜ್ಞೆಯಿಂದ.

ನಂತರದ ಉಮಯ್ಯದ್ ಅವಧಿಯಲ್ಲಿ (ಕ್ರಿ.ಶ. ೭೦೫-೭೫೦), ಕಾದಿಗಳಿಂದ ಬೇರೆಯಾದ ಮುಸ್ಲಿಮ್ ನ್ಯಾಯ ವಿದ್ವಾಂಸರ ಬೆಳೆಯುತ್ತಿರುವ ವರ್ಗವು, ಅಗತ್ಯವಿದ್ದ ಕಾನೂನು ನಿಯಮಗಳ ಸಂಗ್ರಹವನ್ನು ಪೂರೈಸುವ ಕಾರ್ಯದಲ್ಲಿ ತನ್ನನ್ನು ತೊಡಗಿಸಿಕೊಂಡಿತು, ಮತ್ತು ೭೫೦ರಲ್ಲಿ ಅಬ್ಬಾಸಿದ್ ವಂಶವು ಅಧಿಕಾರಕ್ಕೆ ಗದ್ದುಗೆ ಹಿಡಿಯುವ ಹೊತ್ತಿಗೆ, ಅವರ ಕೆಲಸವು ಮೂಲಭೂತವಾಗಿ ಮುಗಿದಿತ್ತು ಎಂದು ಹೇಳಬಹುದು. ತಮ್ಮ ಕಾನೂನು ಸಿದ್ಧಾಂತವನ್ನು ರಚಿಸುವಲ್ಲಿ, ಈ ನ್ಯಾಯ ವಿದ್ವಾಂಸರು ಕಾದಿಗಳು ಆಗಲೇ ಸ್ಥಾಪಿಸಿದ ನಿದರ್ಶನಗಳನ್ನು ನಿರ್ಗಮನ ಬಿಂದುವಾಗಿ ತೆಗೆದುಕೊಂಡರು. ಇವುಗಳಲ್ಲಿ ಕೆಲವನ್ನು ಅವರು ಇಸ್ಲಾಮೀ ತತ್ವಗಳೊಂದಿಗೆ ಅಸಮಂಜಸವೆಂದು ಪರಿಗಣಿಸಿದರು ಏಕೆಂದರೆ ಅವನ್ನು ಆಗತಾನೇ ಅರ್ಥಮಾಡಿಕೊಳ್ಳಲಾಗುತ್ತಿತ್ತು ಮತ್ತು ಇವುಗಳನ್ನು ತಿರಸ್ಕರಿಸಿದರು, ಆದರೆ ಬಹುತೇಕ ನಿದರ್ಶನಗಳನ್ನು ಅವರು ಮಾರ್ಪಾಡು ಮಾಡಿ ಅಥವಾ ಮಾಡದೇ ಅಳವಡಿಸಿಕೊಂಡರು. ಹಾಗಾಗಿ, ವಾಸ್ತವಿಕವಾಗಿ ಮೊದಲ ಕಾದಿಗಳು ಇಸ್ಲಾಮೀ ಧನಾತ್ಮಕ ಕಾನೂನಿನ ಅಡಿಪಾಯಗಳನ್ನು ಹಾಕಿದರು. ಆದರೆ, ಒಮ್ಮೆ ಈ ಕಾನೂನಿನ ರಚನೆಯಾದ ಮೇಲೆ, ಕಾದಿಯ ಪಾತ್ರವು ಆಳವಾದ ಬದಲಾವಣೆಗೆ ಒಳಗಾಯಿತು. ಮೇಲೆ ತಿಳಿಸಲಾದ ಮಾರ್ಗದರ್ಶಕ ಸೂತ್ರಗಳನ್ನು ಇನ್ನು ಮುಂದೆ ಅನುಸರಿಸಲು ಮುಕ್ತವಾಗಿರದ ಕಾದಿಯು ಈಗ ಕೇವಲ ಹೊಸ ಇಸ್ಲಾಮೀ ಕಾನೂನಿಗೆ ಬದ್ದವಾಗಿರಬೇಕೆಂದು ನಿರೀಕ್ಷಿಸಲಾಗುತ್ತಿತ್ತು, ಮತ್ತು ಆಗಿನಿಂದ ಈ ಅನುಸರಣೆಯು ಈ ಅಧಿಕಾರಸ್ಥಾನದ ಮುಖ್ಯ ಲಕ್ಷಣವಾಗಿದೆ.

ಉಲ್ಲೇಖಗಳು

ಇಸ್ಲಾಮ್ ಧರ್ಮ
ಡಕಾಯಿತಿ

ಡಕಾಯಿತಿ ಎಂದರೆ ಐದು ಅಥವಾ ಹೆಚ್ಚು ಮಂದಿ ಒಟ್ಟಾಗಿ ಮಾಡಿದ ಅಥವಾ ಮಾಡಲು ಪ್ರಯತ್ನಿಸಿದ ದರೋಡೆ. ಸುಲಿಗೆ, ದರೋಡೆ, ಡಕಾಯಿತಿ ಇವು ಮೂರೂ ಒಂದು ಗುಂಪಿನ ಅಪರಾಧಗಳು. ಒಬ್ಬ ವ್ಯಕ್ತಿಗೆ ಕ್ಷತಿ ಅಥವಾ ಗಾಸಿಯ ಭಯ ಹುಟ್ಟಿಸಿ, ಅವನು ಯಾವುದೇ ಆಸ್ತಿಯನ್ನು ಅಥವಾ ಪ್ರತಿಭೂತಿಯನ್ನು (ಸೆಕ್ಯೂರಿಟಿ) ಒಪ್ಪಿಸುವಂತೆ ಮಾಡುವುದು ಸುಲಿಗೆ. ಸಾವು, ನೋವು ಅಥವಾ ಆಕ್ರಮ ಪ್ರತಿಬಂಧವನ್ನು (ರಾಂಗ್‍ಫುಲ್ ರಿಸ್ಟ್ರೇಂಟ್) ಉಂಟುಮಾಡಿ ಅಥವಾ ಉಂಟುಮಾಡಲು ಪ್ರಯತ್ನಿಸಿ ಅಥವಾ ತತ್‍ಕ್ಷಣದ ಸಾವು, ನೋವು ಅಥವಾ ಆಕ್ರಮ ಪ್ರತಿಬಂಧದ ಭಯವನ್ನುಂಟುಮಾಡಿ ಅಥವಾ ಉಂಟುಮಾಡಲು ಪ್ರಯತ್ನಿಸಿ ಕಳವು ಅಥವಾ ಸುಲಿಗೆ ಮಾಡುವುದು ದರೋಡೆ ಎನ್ನಬಹುದು. ಅವರೆಲ್ಲರೂ ವಾಸ್ತವವಾಗಿ ದರೋಡೆ ಮಾಡಿರಬಹುದು ಅಥವಾ ಕೆಲವರು ನೇರವಾಗಿ ದರೋಡೆಯ ಕೃತ್ಯ ಎಸಗಿದ್ದು, ಉಳಿದವರು ಅದಕ್ಕೆ ಸಹಾಯ ಮಾಡಿದವರಾಗಿರಬಹುದು. ಡಕಾಯಿತಿಯಲ್ಲಿ ಸಹಾಯಕರನ್ನೂ ಲೆಕ್ಕಕ್ಕೆ ಸೇರಿಸಿಕೊಳ್ಳಲಾಗುತ್ತದೆ. ಡಕಾಯಿತಿ ಮಾಡುವಾಗ ಅವರಲ್ಲೊಬ್ಬ ಕೊಲೆ ಮಾಡಿದ ಪಕ್ಷದಲ್ಲಿ ಡಕಾಯಿತರಲ್ಲಿ ಎಲ್ಲರೂ ಕೊಲೆಯ ಅಪರಾಧಕ್ಕೆ ಒಳಗಾಗುತ್ತಾರೆ. ಭಾರತೀಯ ದಂಡಸಂಹಿತೆಯಲ್ಲಿ ಡಕಾಯಿತಿಯನ್ನೂ ಒಂದು ದಂಡಾರ್ಹ ಅಪರಾಧವೆಂದು ಪರಿಗಣಿಸಲಾಗಿದೆ.

ಅಪರಾಧಗಳು
ಕಾಪಾಲಿಕ

ಕಾಪಾಲಿಕ ಸಂಪ್ರದಾಯವು ಭಾರತದಲ್ಲಿ ಶೈವ ಪಂಥದ ಒಂದು ಪೌರಾಣಿಕವಲ್ಲದ ರೂಪವಾಗಿತ್ತು. ಕಾಪಾಲಿಕ ಶಬ್ದವು "ತಲೆಬುರುಡೆ" ಎಂಬ ಅರ್ಥಕೊಡುವ ಕಪಾಲ ಶಬ್ದದಿಂದ ಹುಟ್ಟಿಕೊಂಡಿದೆ, ಮತ್ತು ಕಾಪಾಲಿಕರು ಎಂದರೆ "ಕಪಾಲ ಪುರುಷರು" ಎಂದು. ಸಾಂಪ್ರದಾಯಿಕವಾಗಿ ಕಾಪಾಲಿಕರು ಅಗ್ರಭಾಗದಲ್ಲಿ ಕಪಾಲವಿರುತ್ತಿದ್ದ ತ್ರಿಶೂಲ (ಖಟ್ವಾಂಗ) ಮತ್ತು ಭಿಕ್ಷಾಪಾತ್ರೆಯಾಗಿ ಖಾಲಿ ತಲೆಬುರುಡೆಯನ್ನು ಹೊಂದಿರುತ್ತಿದ್ದರು. ಕಾಪಾಲಿಕರೊಂದಿಗೆ ಸಂಬಂಧಿಸಲಾದ ಇತರ ಲಕ್ಷಣಗಳೆಂದರೆ ಅವರು ಸ್ಮಶಾನದ ಬೂದಿಯನ್ನು ತಮ್ಮ ದೇಹದ ಮೇಲೆ ಬಳಿದುಕೊಳ್ಳುತ್ತಿದ್ದರು, ಶಿವನ ಉಗ್ರ ಭೈರವ ರೂಪವನ್ನು ಪೂಜಿಸುತ್ತಿದ್ದರು, ರಕ್ತ, ಮಾಂಸ, ಮದ್ಯ, ಮತ್ತು ಲೈಂಗಿಕ ದ್ರವಗಳೊಂದಿಗೆ ಕ್ರಿಯಾವಿಧಿಗಳಲ್ಲಿ ತೊಡಗಿಕೊಳ್ಳುತ್ತಿದ್ದರು.

ಡೇವಿಡ್ ಲೋರೆಂಜ಼ೆನ್‍ರ ಪ್ರಕಾರ, ಕಾಪಾಲಿಕರ ಮೇಲೆ ಪ್ರಾಥಮಿಕ ಮೂಲಗಳ ಅಭಾವವಿದೆ, ಮತ್ತು ಅವರ ಬಗ್ಗೆ ಐತಿಹಾಸಿಕ ಮಾಹಿತಿಯು ಕಾಲ್ಪನಿಕ ಕೃತಿಗಳು ಹಾಗೂ ಅವರನ್ನು ಜರೆಯುವ ಇತರ ಸಂಪ್ರದಾಯಗಳಿಂದ ಲಭ್ಯವಿದೆ. ಕಾಪಾಲಿಕರು ಮುಕ್ತವಾಗಿ ಮದ್ಯವನ್ನು ಕುಡಿಯುತ್ತಿದ್ದರು, ಕ್ರಿಯಾವಿಧಿಗಳಿಗಾಗಿ ಮತ್ತು ರೂಢಿಯ ವಿಷಯವಾಗಿ ಎರಡಕ್ಕೂ, ಎಂದು ವಿವಿಧ ಭಾರತೀಯ ಪಠ್ಯಗಳು ಸಾಧಿಸುತ್ತವೆ. ೭ನೇ ಶತಮಾನದಲ್ಲಿ ಭಾರತಕ್ಕೆ ಬಂದ ಚೀನಿ ಯಾತ್ರಿಕನಾದ ಹ್ಯುಯೆನ್ ತ್ಸಾಂಗ್‍ನು ಈಗ ವಾಯವ್ಯ ಪಾಕಿಸ್ತಾನ ಎಂದು ಕರೆಸಿಕೊಳ್ಳುವ ಪ್ರದೇಶದ ಮೇಲಿನ ಬಖೈರಿನಲ್ಲಿ, ತಮ್ಮ ದೇಹವನ್ನು ಬೂದಿಯಿಂದ ಆವರಿಸಿಕೊಳ್ಳುತ್ತಿದ್ದ ಮತ್ತು ತಮ್ಮ ತಲೆಗಳ ಮೇಲೆ ಮೂಳೆಯ ಮಾಲೆಗಳನ್ನು ಧರಿಸುತ್ತಿದ್ದ ನಗ್ನ ತಪಸ್ವಿಗಳೊಂದಿಗೆ ಇರುತ್ತಿದ್ದ ಬೌದ್ಧಧರ್ಮೀಯರ ಬಗ್ಗೆ ಬರೆದನು, ಆದರೆ ಹ್ಯುಯೆನ್ ತ್ಸಾಂಗ್‍ನು ಇವರನ್ನು ಕಾಪಾಲಿಕರು ಅಥವಾ ಯಾವುದೇ ನಿರ್ದಿಷ್ಟ ಹೆಸರಿನಿಂದ ಕರೆಯಲಿಲ್ಲ. ವಿದ್ವಾಂಸರು ಈ ತಪಸ್ವಿಗಳನ್ನು ವಿಧವಿಧವಾಗಿ ದಿಗಂಬರ ಜೈನರು, ಪಾಶುಪತರು ಮತ್ತು ಕಾಪಾಲಿಕರು ಎಂದು ಅರ್ಥವಿವರಣೆ ನೀಡಿದ್ದಾರೆ.

ಕಾಪಾಲಿಕರು ಹೆಚ್ಚು ನಿಖರವಾಗಿ ಸಂನ್ಯಾಸಿ ಪಂಥವಾಗಿದ್ದರು ಮತ್ತು ಪಠ್ಯ ಸಿದ್ಧಾಂತವಿರುವ ಪಂಥವಾಗಿರಲಿಲ್ಲ ಎಂದು ಲೋರೆಂಜ಼ೆನ್ ಹೇಳುತ್ತಾರೆ. ಕಾಪಾಲಿಕ ಸಂಪ್ರದಾಯವು ತಂತ್ರಸಂಬಂಧಿ ಶೈವ ಪಂಥದ ಒಂದು ವರ್ಗವಾದ ಕುಲಮಾರ್ಗ ವರ್ಗದ ಉದಯಕ್ಕೆ ಕಾರಣವಾಯಿತು. ಇದು ಕಾಪಾಲಿಕ ಸಂಪ್ರದಾಯದ ಕೆಲವು ವಿಶಿಷ್ಟ ಲಕ್ಷಣಗಳನ್ನು ಸಂರಕ್ಷಿಸುತ್ತದೆ. ಕೆಲವು ಕಾಪಾಲಿಕ ಶೈವ ಆಚರಣೆಗಳು ವಜ್ರಾಯನ ಬೌದ್ಧ ಧರ್ಮದಲ್ಲಿ ಕಂಡುಬರುತ್ತವೆ, ಮತ್ತು ಯಾರು ಯಾರ ಮೇಲೆ ಪ್ರಭಾವ ಬೀರಿದರು ಎಂಬ ಬಗ್ಗೆ ವಿದ್ವಾಂಸರು ಭಿನ್ನಾಭಿಪ್ರಾಯ ಹೊಂದಿದ್ದಾರೆ.

ಉಲ್ಲೇಖಗಳು

ಶೈವ ಪಂಥಗಳು